|  |  |  |
| --- | --- | --- |
| **RNP Romsilva-Administrația Parcului Natural Porțile de Fier RA**  **COMPARTIMENT**  **Biologie** | **PROCEDURA OPERAȚIONALĂ**  **Monitorizare specii, habitate și peisaje** | **PO MR 01** |
| **APROBAT**  **Comitet Director**  **al APNPF**  **din**  **14.02.2014** |

**Scopul:** Aprecierea stării actuale de conservare a elementelor naturale și de peisaj din arealul Parcului Natural Porțile de Fier și elaborarea unei baze de date, în vederea stabilirii celor mai bune măsuri de management în scopul asigurării unei stări de conservare favorabile.

**Premisa:** Elemente naturale și de peisaj protejate în arealul Parcului Natural Porțile de Fier, fiind într-o continuă interacțiune cu activitățile umane dar și cu celelalte elemente naturale perturbatoare ( clima, etc) este necesar a fi monitorizate pentru a se putea determina starea actuală de conservare, elementele care acționează și perturbă/influențează negativ starea de conservare actuală precum și pentru a stabili cele mai bune măsuri de management în scopul asigurării unei stări de conservare favorabilă durabilă pe termen lung.

|  |  |
| --- | --- |
| **Acțiune întreprinsă de :** | **Acțiune:** |
| Biolog | **1.**Elaborarea listei/inventarului tuturor speciilor, habitatelor și peisajelor din arealul Parcului Natural Porțile de Fier.  **2.**Elaborarea listei/inventarului speciilor, habitatelor și peisajelor pentru care activitățile antropice pot produce efecte care influențează negativ starea de conservare.  **3.**Elaborarea protocoalelor de monitorizare pentru specii/habitate/peisaje.  **4.**Înaintarea protocoalelor de monitorizare către autoritatea publică centrală pentru protecția mediului, pentru analiză și aprobare.  **5.**Elaborarea programului anual al activității de monitorizare a speciilor/habitatelor/peisajelor cu specificarea concretă a elementelor de monitorizat, a locațiilor și a resurselor materiale și umane necesare.  **6.**Depunerea, la registratura unității, a programului anual al activității de monitorizare în scopul analizei și aprobării de către Comitetul Director. |
| Comitetul Director | **7.**Analiza și aprobarea programului anual al activităților de monitorizare a speciilor/habitatelor și peisajelor. |
| Responsabil IT | **8.**Elaborarea structurii bazei de date pentru fiecare din elementele de monitorizat, pentru care există protocoale de monitorizare aprobate. |
| Biolog | **9.**Precizarea, în programele de lucru lunare ale rangerilor, a datei/perioadei, locației și duratei acțiunii de monitorizare.  **10.**Deplasarea în teren, împreună cu rangerul gestionar al zonei, la locația stabilită pentru efectuarea monitorizării.  **11.**Identificarea elementelor de monitorizat și observarea/aprecierea caracteristicilor precizate în protocolul de monitorizare aprobat.  **12.**Completarea fișei de observație a elementelor monitorizate, cu observațiile/aprecierile caracteristicilor precizate în protocolul de monitorizare.  **13.**Centralizarea și depunerea la registratura unității, cu raport scris, a fișelor de observației din fiecare etapă de monitorizare. |
| Responsabil IT | **14.**Completarea bazei de date cu elementele din fișele de observație, pentru fiecare etapă de monitorizare. |
| Biolog | **15.**Analiza periodică a evoluției elementelor bazei de date și elaborarea concluziilor privind starea de conservare.  **16.**Elaborarea raportului periodic privind starea de conservare a speciilor, habitatelor și peisajelor cu precizarea măsurilor propuse pentru asigurarea unei stări de conservare favorabilă pe termen lung.  **17.**Depunerea la registratura unității a raportului periodic privind starea de conservare a speciilor/habitatelor/peisajelor. |