|  |  |  |
| --- | --- | --- |
| **RNP Romsilva-Administrația Parcului Natural Porțile de Fier RA**  **COMPARTIMENT**  **Pază** | **PROCEDURA OPERAȚIONALĂ**  **Acțiunea în cazul constatărilor faptelor ilegale** | **PO MR 01** |
| **APROBAT**  **Comitet Director**  **al APNPF**  **din**  **14.02.2014** |

**Scopul:** Acțiunea în cazul constatării faptelor ilegale care aduc prejudicii elementelor naturale și de peisaj din arealul Parcului Natural Porțile de Fier

**Premisa:** Activitățile antropice neconforme legislației în vigoare privind ariile naturale protejate precum și prevederilor Planului de Manangement al Parcului Natural Porțile de Fier pot aduce prejudicii ireversibile elementelor naturale și de peisaj din arealul Parcului Natural Porțile de Fier, diminuând starea de conservare actuală a acestora.

|  |  |
| --- | --- |
| **Acțiune întreprinsă de :** | **Acțiune:** |
| Salariatul constatator | **1.**Constatarea la fața locului, a acțiunii/activității, făptuitorilor ( după caz) și a efectelor acestei acțiuni asupra elementelor naturale și de peisaj.  **2.**Informarea făptuitorului ( după caz) despre efectele acțiunii/activității sale asupra stării de conservare a elementelor naturale și de peisaj precum și referitor la măsurile coercitive prevăzute de legislația în vigoare privind ariile naturale protejate sau de prevederile Planului de Management al Parcului Natural Porțile de Fier.  **3.**Oprirea ( după caz) a acțiunii/activității care aduce prejudicii elementelor naturale și de peisaj, cu solicitarea sprijinului din partea instituțiilor specializate competente ( după caz).  **4.**Raportarea urgentă ( telefonic) la momentul constatării, către directorul administrației parcului sau înlocuitorul acestuia, precum și către responsabilul activității de pază a următoarelor elemente:fapta constatată, făptuitorul ( după caz), locația din teren a activității/acțiunii ilegale, arealul afectat, alte elemente concludente ( martori, solicitare sprijin instituții specializate, etc).  **5.**Întocmirea raportului scris, cu detalii privind: fapta constatată, făptuitorul ( după caz), locația din teren a activității/acțiunii ilegale, arealul afectat, efectul acțiunii/activității asupra elementelor naturale și de peisaj, măsurile întreprinse pentru stoparea activității/acțiunii ilegale, alte elemente concludente ( martori, încadrare legală, alte propuneri pentru clarificarea situației și aplicarea măsurilor legale ce se impun,etc.).  **6.**Transmiterea raportului scris către administrația parcului. |
| Responsabil pază | **7.**Corespondență ( după caz) cu instituțiile abilitate, pentru identificarea făptuitorului și a elementelor de identificare ale acestuia, în scopul aplicării măsurilor coercitive specificate de către legislația în vigoare.  **8.**Transmiterea elementelor de identificare ale făptuitorului către salariatul constatator. |
| Salariatul constatator | **9.**Elaborarea/redactarea documentului constatator tipizat ( act de contravenție sau act de infracțiune).  **10.**Depunerea documentului constatator tipizat ( act de contravenție sau act de infracțiune), cu raport scris, la registratura unității. |