|  |  |  |
| --- | --- | --- |
| **RNP Romsilva-Administrația Parcului Natural Porțile de Fier RA**  **COMPARTIMENT**  **Pază** | **PROCEDURA OPERAȚIONALĂ**  **Executarea controalelor de fond și parțiale a zonelor de activitate** | **PO MR 02** |
| **APROBAT**  **Comitet Director**  **al APNPF**  **din**  **14.02.2014** |

**Scopul:** Executarea controalelor de fond și parțiale a zonelor de activitate.

**Premisa:** Neparcurgerea periodică cu controale a tuturor zonelor de activitate din Parcul Natural Porțile de Fier, în vederea constatării și sancționării în timp util a activităților antropice neconforme legislației în vigoare privind ariile naturale protejate precum și a prevederilor Planului de Manangement al Parcului Natural Porțile de Fier pot aduce prejudicii ireversibile elementelor naturale și de peisaj din arealul Parcului Natural Porțile de Fier, diminuând starea de conservare actuală a acestora.

|  |  |
| --- | --- |
| **Acțiune întreprinsă de :** | **Acțiune:** |
| Responsabilul cu paza | **1.**Programează executarea anuală a controalelor de fond a zonelor de activitate. |
| Directorul sau înlocuitorul acestuia | **2.**Aprobă graficul de executare a controalelor de fond a zonelor de activitate  și dispune luarea la cunoștintă de către cei responsabili cu implementarea.  **3.**Emite ordinul de deplasare salariatului desemnat să execute controlul |
| Salariat desemnat | **4.**Convoacă în scris rangerul gestionar al zonei în care se execută controlul, pe baza unui convocator în care se precizează data începerii controlului, locul și ora de începere, perioada de desfășurare și persoana care execută controlul.  **5.**Solicită rangerului controlat declarația înaintea executării controlului.  **6.**Parcurge în prezența rangerului gestionar suprafața zonei de activitate și verifică următoarele aspecte: starea de conservare a zonelor de protecție integrală și a celorlalte zone ale parcului, starea de conservare a traseelor de vizitare, starea uneltelor, materialelor, mecanismelor, utilajelor, obiectelor de inventare și mijloacelor fixe precum și a altor bunuri aflate în gestiune.  **7.**Constată eventuale nereguli și procedează la estimarea pagubelor(dacă este cazul).  **8.**Raportează imediat neregulile constatate directorului sau înlocuitorului acestuia și responsabilului cu paza, sancționează contravențional sau penal persoanele vinovate și face propuneri de sancționare disciplinară a personalului de teren, dacă este cazul, pentru neîndeplinirea corespunzătoare a sarcinilor de serviciu.  **9.**Completează detaliat,cu datele culese din teren, toate rubricile actului de control de fond/parțial pe care și-l însușește sub semnătură împreună cu rangerul controlat și asistentul(dacă este cazul).  **10.**Solicită rangerului controlat declarația în urma executării controlului de fond/parțial și depune întreaga documentație aferentă controlului la registratura unității în termen de 5 zile lucrătoare de la data încheierii controlului.  **11.**Depune cu raport scris, la registratura unității, documentația de control care cuprinde în mod obligatoriu următoarele: declarația rangerului înainte de efectuarea controlului, formularul actului de control completat potrivit constatărilor din timpul efectuării controlului, declarația rangerului după efectuarea controlului și nota anexă în care sunt detaliate aspectele observate/constatate în timpul controlului, cu propunere de măsuri și termene de remediere pentru aspectele negative. |
| Directorul sau înlocuitorul acestuia | **12.**Analizează și aprobă actul de control de fond/parțial și îl repartizează prin corespondență responsabilului cu paza.  **13.**Aplică măsurile administrative coercitive ( după caz), în urma propunerii salariatului care a executat controlul. |
| Responsabilul cu paza | **14.**Ia în evidență actul de control de fond/parțial și îl înregistrează în Registrul de evidență a actelor de control.  **15.**Urmărește realizarea măsurilor propuse, prin nota anexă a documentației de control, la termenele specificate și raportează în consecință către directorul administrației parcului. |