|  |  |  |
| --- | --- | --- |
| **RNP Romsilva-Administrația Parcului Natural Porțile de Fier RA**  **COMPARTIMENT**  **Pază** | **PROCEDURA OPERAȚIONALĂ**  **Acordarea primului ajutor în caz de accidente** | **PO MR 03** |
| **APROBAT**  **Comitet Director**  **al APNPF**  **din**  **14.02.2014** |

**Scopul:** Acordarea primului ajutor în caz de accidente care au loc pe raza Parcului Natural Porțile de Fier .

**Premisa:**Activitățile împlementate în arealul Parcului Natural Porțile de Fier se desfășoară în cea mai mare parte în teren, în mediul natural, cu riscuri inerente de accidente din diverse cauze naturale sau antropice.Salariații administrației parcului au și atribuția de serviciu de a acorda primul ajutor celor identificați ca accidentați în arealul Parcului Natural Porțile de Fier. Nerespectarea anumitor reguli și etape în acordarea primului ajutor în caz de accident poate avea în majoritatea cauzelor urmări grave, soldate chiar cu decesul victimei.

|  |  |
| --- | --- |
| **Acțiune întreprinsă de :** | **Acțiune:** |
| Salariatul constatator | **1.**Acționarea rapidă cu păstrarea calmului, evaluarea rapidă a locului accidentului și asigurarea acestuia.  **2.**Solicitarea serviciilor medicale de urgență prin apelare la 112.  **3.**Luarea măsurilor de prevenire ca starea de fapt să nu se înrăutățească, protejarea persoanelor accidentate și a celor prezenți la fața locului prin îndepărtarea pericolului de victimă sau a victimei de pericol.  **4.**Evaluarea situației victimei și acordarea primului ajutor până la sosirea personalului medical specializat, prin verificarea semnelor vitale în următoarea ordine: stare de conștiență, respirațíe, puls, leziuni externe, leziuni interne, precum și prin executarea manevrelor specifice fiecărui tip de accident( respirație artificială, masaj cardiac extern, oprire sângerare, etc.), dacă situația o impune și se cunosc tehnicile adecvate care nu înrăutățesc starea de fapt a victimelor.  **5.**Raportarea urgentă (telefonic) la momentul constatării către directorul administrației parcului sau înlocuitorul acestuia, precum și către responsabilul SSM a următoarelor elemente: natura accidentului, numărul de accidentați, starea generală a victimei, locația, alte elemente concludente(căi de acces a mijloacelor de intervenție, starea acestora, etc) |
| Directorul sau înlocuitorul acestuia | **6**.Alertarea personalului de teren care își desfășoară activitate în vecinătatea zonei în care s-a petrecut accidentul. |
| Responsabilul SSM | **7.**Deplasarea la fața locului și acordarea sprijinului necesar reprezentanților serviciilor medicale specializate în vederea transportului victimei la o unitate sanitară (dacă e cazul). |