STRATEGIA DE VIZITARE A PARCULUI NATURAL PORȚILE DE FIER

1. Introducere

**I.1 Concept contextual**

Conform ghidului IUCN privind managementul ariilor naturale protejate -Dudley, 2008-, conceptul de vizitare include utilizarea ariei naturale protejate în orice scop de către vizitatori, iar în cadrul acestui concept sunt incluse diferite categorii de vizitatori: vizitatori oficiali, voluntari, muncitori din aria naturală protejată, grupuri educaţionale, turişti, organizatori de recreaţii.

Turismul a fost una din cele mai de success industrii în creştere de după război. În 1950 erau numai 25 de milioane de sosiri de turişti internaţionali în întreaga lume. În 2003 peste 650 de milioane de turişti călătoresc în jurul lumii în fiecare an. Aproape de 10 ori mai mulţi turişti decât în 1950 călătoresc în concediu în propria lor ţară. În timp ce turismul a devenit un instrument puternic de transferare a bunăstării şi de creare de locuri de muncă, ştim acum că dezvoltarea turismului necontrolat are patru inconveniente importante pentru destinaţiile turistice şi reprezintă cu adevărat probleme pentru ariile protejate:

- Vizitarea zonelor declarate de interes turistic poate avea un impact fizic puternic asupra locurilor vizitate: păduri şi pajiști distruse pentru a face loc construcţiilor necesare infrastructurii de turism - adesea în zone extrem de pitoreşti. Impactul fizic poate fi complex şi extins: schimbarea profilului terenului poate cauza înnămoliri sau eroziuni în alte părţi; pârtiile de schi, în cazul zonelor care se pretează pentru astfel de sporturi, la modul general, pot provoca alunecări de teren sau potenţiale dezastre majore; zone foarte intens vizitate pot suferi eroziuni din cauza numărului mare de vizitatori - eroziunea montană din zona Alpilor, din Parcurile Naţionale din Statele Unite şi Himalaya sunt exemple clasice.

- Fenomenul de vizitare poate avea serioase impacturi culturale. Turiştii sunt bogaţi şi pretenţioşi. Prezenţa turiştilor poate face să dispară obiceiuri locale, poate întoarce valoarea terenurilor şi piaţa forţei de muncă cu susul în jos, poate provoca regresul limbilor locale, poate schimba echilibrul politic în favoarea unor companii multinaţionale detaşate de problemele locale. Pierderea proprietăţii la nivel local poate duce la pierderea câştigurilor şi a controlului local asupra activităţilor. De asemenea în cel mai pesimist scenariu, turismul poate conduce la creşterea criminalităţii şi dezvoltarea lumii interlope.

- Transportul la şi de la destinaţiile turistice poate avea impacturi serioase - nu în cele din urmă poate avea efecte asupra încălzirii globale şi atmosferei. Transportul aerian şi transportul auto ard cantităţi uriaşe de combustibil fosil şi eliberează în atmosferă cantităţi mari de noxe. La nivelul terenului, deplasarea cu maşini şi parcarea maşinilor pot dăuna serios peisajelor şi naturii nederanjate din ariile protejate.

- Mai subtil chiar, turismul poate distruge viitorul promis prin transformarea unei destinaţii turistice într-o zonă dependentă de banii proveniţi din activităţi turistice ca apoi să fie considerată a nu mai fi la modă sau neinteresantă în continuare. Turismul este o afacere într-un domeniu cu o concurenţă acerbă: destinaţiile sunt în principal cele „la modă” şi supuse schimbărilor inconsecvente ale pieţei turistice. Astfel, produsele turistice la modă au un regim de schimbare ciclic care poate afecta atât staţiunile turistice mari cât şi comunităţile rurale mici.

În cadrul conceptului de vizitare, dezvoltarea turismului convenţional priveşte cultura şi mediul natural ca pe resurse destinate exploatării şi expuse epuizării. Turismul convenţional este o industrie pe termen scurt, un sezon turistic este considerat o perioadă lungă de timp în domeniul turistic. Turismul convenţional supravieţuieşte prin dezvoltare continuă, marketingul este privit ca o sursă de rezolvare a multor probleme.

Politicile de marketing urmăresc aproape întotdeauna să mărească numărul de vizitatori, foarte rar ţin cont de responsabilitatea vizavi de afectarea mediului natural: acest lucru nu se întâmplă neapărat din vina specialiştilor în marketing, deoarece aceştia nu au o pregătire în problemele dezvoltării durabile, ci sunt judecaţi numai după rata de creştere a numărului de vizitatori. Acest sistem de marketing este deja foarte cunoscut şi produce o reacţie puternică din partea factorilor responsabili cu protecţia mediului. Aceştia se opun dezvoltărilor şi promovării turismului fără să încerce să găsească soluţii pentru a lucra împreună cu cei care doresc să dezvolte destinaţiile şi activităţile turistice pentru a-şi atinge ţelurile de conservare.

Subtilitatea, abordarea „în întreg” a problemelor şi o gândire echilibrată nu au fost semnele distinctive ale dezvoltării turistice de la mijlocul secolului XX.

De asemenea, înţelegerea pieţelor şi a nişelor de piaţă, precum şi alte temeri ale oamenilor de afaceri privitor la viitorul investiţiilor făcute nu au fost punctele tari ale propagandei ecologiste. Turismul durabil, ca parte a vizitării, este un concept menit nu să stopeze turismul ci să-l dirijeze în interesul tuturor părţilor implicate: habitatele gazdă şi comunităţile lor, turiştii şi industria turistică propriu zisă. Astfel, se tinde spre atingerea unui echilibru între dezvoltare şi conservare, spre găsirea celei mai bune forme de turism pentru o anumită zonă, luându-se în considerare ecologia şi cultura acesteia.

Pentru atingerea acestui echilibru este posibil să fie necesară limitarea sau chiar stoparea dezvoltării extensive, sunt necesare o gamă largă de măsuri de management turistic. În conceptul de turism durabil nu se planifică numai activităţile şi dezvoltarea turistică, ci se integrează turismul într-o relaţie echilibrată care include şi viitoarele dezvoltări în contextul atingerii scopurilor de conservare. Elaborarea unei viziuni bine gândite pe termen lung este esenţială şi ea ar trebui elaborată nu numai în favoarea ci împreună cu toţi factorii implicaţi.

Turismul durabil include ecoturismul, iar în cazul ariilor naturale protejate strategiile de vizitare trebuie să se bazeze pe dezvoltarea şi menţinerea de activităţi ecoturistice prin organizarea fluxurilor necontrolate de vizitatori.

Ecoturismul reprezintă o călătorie responsabilă în zone naturale care furnizează o experienţă deosebită, contribuie la conservare şi la ridicarea nivelului de trai al comunităţilor locale şi este forma de turism cu cel mai mic impact negativ asupra mediului înconjurător şi comunităţilor locale. Totodată contribuie la construirea respectului şi conştientizări publice a valorilor naturale şi culturale şi la sensibilizarea climatului politic, social şi de mediu al ţărilor gazdă. El asigură contribuţia financiară directă la conservare.

Principiile ecoturismului, adoptate de către Asociatia de Ecoturism din Romania - http://www.eco-romania.ro/ro/ecoturism/concept- după Organizația Mondială a Turismului sunt următoarele:

1. Focalizare pe zone naturale: Ecoturismul se axează pe experiența directă și personală în natură, se desfasoară în cadrul naturii și se bazează pe utilizarea ei, respectiv a caracteristicilor geomorfologice, biologice, fizice și culturale ale acesteia.

2. Interpretarea produsului ecoturistic: Produsul ecoturistic este pus în valoare și contribuie la educația în spirirt ecologic a vizitatorilor în cursul procesului de interpretare, care poate lua diferite forme - de la un panou până la un centru de vizitare complex, de la o schiţă turistică pînă la însoţirea de către un ghid.

3. Principiul durabilității din perspectiva protejării mediului natural: Activitatea de turism trebuie să fie planificată și derulată astfel încât să reducă impactul produs asupra naturii. Produsul turistic se desfasoară și este condus astfel încât să conserve și să pună în valoare mediul natural și cultural în care se desfașoară, prin recunoașterea și aplicarea practicilor caracteristice turismului durabil.

4. Ecoturismul contribuie în mod pozitiv la conservarea ariilor naturale: Ecoturismul implică participarea la conservarea ariilor naturale vizitate, oferind modalități constructive pentru bunul management și conservarea acestor arii naturale.

5. Contribuție constructivă la dezvoltarea comunităților locale: Comunitatea locală de multe ori este parte integrantă a produsului ecoturistic. Beneficiile ecoturismului trebuie să revină în mare parte și comunităților locale. Beneficiile locale pot proveni din folosirea ghizilor locali, cumpărarea de bunuri și servicii locale și folosirea facilităților locale.

6. Gradul de satisfacere a turistilor: Ecoturismul răspunde așteptărilor turistilor. În dezvoltarea produselor ecoturistice trebuie avut în vedere faptul că, în general, potențialii turiști din acest domeniu au un nivel ridicat de educație și de așteptări.

7. Marketing corect: Se urmăreste realizarea unui marketing corect, ce duce la așteptări realiste.

**I. 2 Context național**

În ultimii 50 de ani turismul a devenit una din cele mai importante industrii, aflată în continuă dezvoltare. Turismul a devenit însă de asemenea o mare problemă culturală şi de mediu în multe zone datorită dezvoltării puternice pe termen scurt, care nu ţine cont de schimbările pe termen lung pe care le produce. Conceptele, care puse cap la cap alcătuiesc o strategie de turism durabil, au fost proiectate şi testate tocmai pentru a evita deteriorarea echilibrului zonelor unde se desfăşoară activităţi turistice şi sunt potrivite pentru a fi aplicate şi în Romania. Timp de mulţi ani, România a fost ţinută oarecum separat de sistemul turistic internaţional din motive politice.

Ariile protejate sunt foarte sensibile la schimbările pe care turismul necontrolat le poate aduce dar acestea precum şi comunităţile locale au nevoie de veniturile, locurile de muncă şi speranţa pe care viitorii turişti le pot aduce în zonă. Activităţi rurale tradiţionale ca silvicultura, agricultura şi mineritul sunt în declin. Pentru conservarea acestora precum şi pentru menţinerea biodiversităţii, a peisajelor şi comunităţilor este nevoie de fonduri importante. Turismul, ca parte a unei gândiri atente în cadrul unor programe holistice, poate fi parte a unui viitor mai bun.

De asemenea, turismul reprezintă, pentru o arie protejată, cel mai prietenos mod de a produce venituri pentru comunitățile locale, cu un impact minim asupra speciilor și habitatelor de interes conservativ sau asupra peisajelor. Pentru o mai bună conservare a ariilor naturale protejate, se impune limitarea şi transformarea turismului de masă care se practică încă în aceste zone într-un turism durabil.

Pentru a se ajunge la dezvoltări turistice de tip durabil, în special de tip ecoturistic, este nevoie de un complex de acţiuni în care un rol important îl au diversele parteneriate cu comunităţile locale. Succesul parteneriatelor depinde de bunăvoinţa şi flexibilitatea factorilor implicaţi. Este nevoie de o abordare pe termen lung, lucru greu de realizat într-o lume modernă aflată în continuă schimbare. Practicarea unei vizitări de tip ecoturistic necesită măsuri specifice care trebuie luate atât de către administraţia ariei protejate cât şi de către vizitatori, agenţii care operează în turism, autorităţile locale, alţi factori implicaţi. Trebuie avut în vedere că turismul, ca parte a vizitării, nu poate şi nu trebuie să garanteze rezolvarea tuturor problemelor ariilor protejate din România.

Strategia de vizitare încearcă să aplice conceptele dezvoltării durabile, ale turismului durabil şi eco-turismului în contextul ariilor protejate din România. Strategia se referă la cazul specific al zonei parcului şi ia în considerare geografia, flora şi fauna unică precum şi valorile culturale, continuând apoi cu examinarea potenţialului de vizitare al zonei şi analiza tipurilor de activităţi turistice care se desfăşoară în mod curent în zona parcului, determinate pe baza datelor existente în prezent, a experienței dobândite și a cunoștințelor structurii de administrare a parcului și a partenerilor acesteia.

**I.3 Context local**

**I.3.1 Parcul Natural Porțile de Fier. Generalități**

Parcul Natural Porţile de Fier este o arie protejată înfiinţată prin Legea nr. 5/2000 privind aprobarea Planului de amenajare a teritoriului naţional – Secţiunea a III a ‐ Zone Protejate, ca un teritoriu în care remarcabila frumuseţe a peisajelor  şi diversitatea biologică  pot fi valorificate în condiţiile păstrării nealterate a tradiţiilor, iar îmbunătăţirea calităţii vieţii comunităţilor să  fie rezultatul unor activităţi economice ale locuitorilor, desfăşurate în armonie cu natura.

Parcul Natural Porţile de Fier corespunde categoriei V IUCN adică este un "peisaj protejat ‐ arie protejată  administrată în principal pentru conservarea peisajului şi recreere".

În conformitate cu prevederile O.U.G. 57/2007 privind regimul ariilor naturale protejate, conservarea habitatelor naturale, a florei  şi faunei sălbatice, cu modificările  şi completările ulterioare, „parcurile naturale sunt acele arii naturale protejate ale căror scopuri sunt protecţia şi conservarea unor ansambluri peisagistice în care interacţiunea activităţilor umane cu natura de‐a lungul timpului a creat o zonă  distinctă, cu valoare semnificativă  peisagistică  şi/sau culturală, deseori cu o mare diversitate biologică”. În parcurile naturale este permisă  desfăşurarea activităţilor tradiţionale practicate de comunităţile din interiorul parcului şi din imediata vecinătate a acestuia.

Conform legislației naţionale, în interiorul Parcului Natural Porţile de Fier sunt incluse şi alte 18 arii naturale protejate, dintre care 7 rezervaţii naturale mixte, 5 rezervaţii naturale botanice, 3 rezervaţii naturale avifaunistice, 2 rezervaţii naturale paleontologice şi o arie protejată forestieră.

În plus, conform H.G. 1284/2007, s‐au declarat pe teritoriul Parcului Natural Porţile de Fier două  arii de protecţie specială  avifaunistică, ca parte integrantă  a reţelei ecologice europene NATURA 2000 în România, respectiv:

a)ROSPA0026 Cursul Dunării‐Baziaş‐Porţile de Fier, cu o suprafaţă de 10124.4 ha;

b)ROSPA0080 Munţii Almăjului‐Locvei, cu o suprafaţă de 118141.6 ha.

De asemenea, potrivit Ordinului Ministrului Mediului şi Dezvoltării Durabile 1964/2007 s‐a declarat ca sit de importanţă comunitară, ROSCI0206 Porţile de Fier, parte integrantă a reţelei ecologice europene Natura 2000, cu o suprafaţă de 124293.0 ha.

Prezenţa siturilor Natura 2000 implică obligativitatea aplicării prevederilor în vigoare referitoare la procedura de realizare a evaluării stării de mediu pentru planuri  şi programe, precum  şi la procedura cadru de evaluare a impactului asupra mediului pentru toate planurile/programele  şi proiectele care urmează să se desfăşoare în siturile de importanţă comunitară. Parcul Natural Porţile de Fier a fost declarat în anul 2011 ca Sit Ramsar, fiind inclus în Lista Zonelor Umede de Importanţă Internaţională.

**I.3.2 Accesibilitatea în parc**

Parcul Natural Porţile de Fier se află situat în partea de sud‐vest a României, la frontiera de stat cu Serbia, ocupând o suprafaţă de 115.655 ha, conform legii 5/2000, ocupând parţial teritorii aparţinând judeţelor Caraş‐Severin şi Mehedinţi în partea sudică a Munţilor Locvei şi Almăjului şi în sud‐vestul Podişului Mehedinţi.

Parcul Natural Porţile de Fier se întinde între 21º 21` şi 22º 36` longitudine estică, iar în latitudine între 44º 51` şi 44º 28` 30`` latitudine nordică.

Principalele puncte de acces sunt în vecinătatea municipiilor Drobeta Turnu Severin şi Orşova din judeţul Mehedinţi, precum şi a localităţilor Socol şi Naidaş din judeţul Caraş Severin.

Drumul național 57 traveresează și leagă întreg teritoriul și, de asemenea, este principala cale de acces între Orșova, Moldova Nouă și Oravița, continuând până la Moravița în județul Timiș, unde face legătura cu DN 59 care duce spre Timișoara.

Drumul traversează regiunea Clisura Dunării, traversând Carpații în lungul Dunării, trecând pe lângă Cazanele Mici și Cazanele Mari. La Naidăș, DN 57 C, o ramificație a DN 57, face legătura cu un punct de trecere a frontierei, spre orașul Biserica Albă din Serbia.

Comunitățile din întreg teritoriul sunt legate între ele prin drumuri județene și comunale care permit accesul, însă lipsește aproape în totalitate rețeaua de căi ferate, cu excepția părții de est a parcului unde sunt stații CFR la Orșova și Gura Văii, în interiorul parcului, și la Drobeta Turnu Severin, în imediata apropiere a parcului. În partea de vest a parcului, cea mai apropiată stație de cale ferată se află la 40 km distanță, la Oravița.

În partea de sud există acces la fluviul Dunărea pe mai bine de 100 km, fiind o rută de transport fluvial european atât de pasageri cât și de mărfuri. Accesul la liniile aeriene de transport se face de la Aeroportul Internaţional Timișoara aflat la 190 km de parc și Aeroportul Craiova care este la o distanță de 175 km față de parc.

**I.3.3 Descriere geomorfologică**

Parcul Natural Porţile de Fier se suprapune, de la vest la est, următoarelor unităţi majore de relief: Munţii Locvei, Munţii Almăjului, Munţii Mehedinţi şi Podişul Mehedinţi.

Munţii Locvei se întind de la Nera (în vest) până la Valea Cameniţei (în est). În cadrul Parcului Natural Porţile de Fier ating o altitudine maximă de 545,7 m în vârful Poiana Lisa (situat pe limita nordică), coborând treptat până în Valea Dunării şi Valea Nerei. Sunt alcătuiţi din două zone distincte: o zonă cristalină (M. Radimnei, Gr. Posea, 1984) cu intruziuni granitice în partea vestică şi o zonă sedimentară, calcaroasă, în partea estică.

Munţii Almăjului au ca limite Valea Cameniţei la vest şi Valea Cernei la est. În cadrul Munţii Almăjului se înregistrează altitudinea maximă din Parcul Natural Porţile de Fier în vârful Teiul Moşului, 968 m. În Munţii Almăjului deosebim două sectoare distincte ca relief şi peisaj: Masivul Ravenscăi, până la valea Sirinia şi Masivul Svinecei, între Valea Sirinia şi Valea Cernei.

Munţii Mehedinţi şi Podişul Mehedinţi sunt două unităţi de relief incluse parţial în Parcul Natural Porţile de Fier prin compartimentul lor sudic, desfăşurându-se pe direcţia V-E de la Valea Cernei până în extremitatea estică a Parcului Natural Porţile de Fier şi coborând în altitudine de la nord la sud şi est.

Extremitatea estică a parcului este dată de o zonă depresionară, Depresiunea Severinului, alcătuită din roci sedimentare miocene (pietrişuri, nisipuri), cu un relief deluros, acoperit în bună parte de culturi agricole.

***Munții Locvei***

În zona calcaroasă, relieful este alcătuit din culmi largi, ramificate şi platouri carstice (Cărbunari, Sfânta Elena); apar doline cu adâncimi diferite (formate prin alinierea acestora de-a lungul contactelor litologice şi tectonice), văi carstice seci, lapiezuri (îngropate parţial de argile roşii) etc.

În zona de contact dintre rocile cristaline şi cele sedimentare, în lungul unei importante linii de dislocaţie se insinuează corpurile intruzive de roci magmatice (banatite), pe seama cărora s-au format zăcămintele de sulfuri complexe de la Moldova Nouă.

În partea de sud a Munţilor Locvei (între Valea Râlii şi Coronini) se desfăşoară Depresiunea Moldova Nouă, un bazin de sedimentare miocen.

Morfologic, Depresiunea Moldova Nouă se suprapune în cea mai mare parte peste formaţiunile neogene, deşi părţile periferice se dezvoltă şi pe cristalinul Munţilor Locvei. Aria depresionară a permis formarea ostroavelor Kisiljevo cu lungime de circa 7 km (în apropierea malului sârbesc) şi Calinovăţ cu o lungime de 1,0 km (în apropierea malului românesc).

La vest de localitatea Belobreşca, pe o distanţă de aproximativ 11 km în lungul Dunării se evidenţiază o serie de depozite loessoide cuaternare, ce formează adevărate abrupturi, unele fiind declarate rezervaţii naturale (Râpa cu lăstuni – loc de cuibărit pentru Riparia riparia – lăstunul de casă). De altfel, în sectorul Belobreşca şi Coronini apar mai multe bazinete de acumulare în zona de vărsare a văilor Locva, Radimna, Valea Mare şi Moldova.

Procesele actuale de modelare (şiroire, torenţialitate) au generat un microrelief caracteristic de văi torenţiale cu aspect de mic canion, canalizate pe foste drumuri şi de badlands pe versanţi.

***Munții Almăjului***

În partea de sud-vest a masivului, pe o lungime de 18 km, se desfăşoară Depresiunea Liubcovei, suprapusă unui bazin de sedimentare miocen. Relieful depresiunii se diferenţiază net de cel al munţilor, având un aspect colinar, pe văile mai mari (Valea Mare la Selişte şi Dragoselea, Valea Oraviţei între ogaşele Văznici şi Cocoşneag, Cameniţa între Dealul Moşului şi Vărsare, Cruşoviţa în zona de obârşie, Liborajdea) formându-se bazinete de acumulare şi eroziune.

Formaţiunile tortoniene prezintă o largă dezvoltare, la contactul cu zona montană fiind specifice rocile cristaline. Între Liubcova şi Berzeasca sunt prezente câteva areale cu depozite loessoide, habitat excelent pentru cuibăritul unor specii de păsări din grupa lăstunilor.

Peisajul este puternic antropizat, locul pădurilor ori al pajiştilor secundare luându-l culturile agricole. Cantitatea mare a aluviunilor transportate din rocile friabile tortoniene şi panta redusă a dus la colmatarea parţială a unor bazine, la extinderea luncii şi la apariţia unor forme de acumulare. În cadrul acestei unităţi depresionare se întâlnesc toate terasele Dunării semnalate în cursul defileului.

Între Greben şi Plavişeviţa se desfăşoară un sector de vale relativ largă, dar în formă de V, dezvoltată pe o lungime de 25 km, tăiată în roci cristaline, eruptive şi sedimentare. Depresiunea prezintă o extindere mai ridicată pe malul sârbesc, unde este cunoscută sub numele de Depresiunea Milanovăţ.

Dintre zonele cu caracter depresionar se mai remarcă: bazinetul tectonic Dubova, care are o formă aproape circulară, morfostructural suprapunându-se peste aria de răspândire a depozitelor neogene acoperite de cele cuaternare coluvio-proluviale; Depresiunea Ogradena-Orşova cu dezvoltare doar pe malul românesc al Dunării. Depresiunea se suprapune peste un fost golf miocen Ogradena-Orşova-Bahna-Balta, format din nisipuri argiloase, argile, pietrişuri etc.

Diversitatea litologică a acestui masiv montan (roci cristaline, magmatice şi sedimentare) a dus la individualizarea unui peisaj foarte complex, cu multe elemente spectaculoase (Cazanele Dunării, creste şi abrupturi calcaroase, chei, peşteri, cascade, forme de relief vulcanice - Trescovăţ, depresiuni etc.).

***Munții Mehedinți și Podișul Mehedinți*** reprezintă o zonă alcătuită din roci cristaline (petecul de Bahna) şi sedimentare (calcare şi roci cu caracter de fliş aparţinând Pânzei de Severin), relieful fiind reprezentat de culmi domoale şi platouri întinse, cu văi adânci care, în zonele calcaroase, formează chei sălbatice.

Între localităţile Baziaş şi Gura Văii apare ca unitate geomorfologică distinctă în peisajul Porţilor de Fier, ***Defileul Dunării***, cu o lungime totală de 134 km.

Defileul Dunării este caracterizat printr-o alternanţă de bazinete depresionare şi sectoare de îngustare, diferenţiate datorită structurii geologice extrem de complexe a unităţilor majore de relief traversate de fluviu.

Sectoarele de îngustare sunt date în general de traversarea unor zone calcaroase (zonele sedimentare Reşiţa - Moldova Nouă şi Sviniţa - Svinecea Mare, Cazanele Mari şi Mici), iar bazinetele şi sectoarele de lărgire a albiei de traversarea zonelor cu roci cristaline şi roci magmatice.

În drumul său între Baziaş şi Gura Văii, Dunărea străbate patru zone calcaroase:

-de la Coronini până la 2 km amonte de confluenţa râului Liborajdea cu Dunărea (versantul sudic al Munţilor Locvei);

-în aval de localitatea Cozla (în Munţii Almăjului, sinclinalul Sirinia);

-în proximitatea localităţii Sviniţa;

-zona Cazanelor Dunării;

În Munţii Locvei, calcarele creează un versant abrupt şi înalt de peste 100 m, ce se desfăşoară pe o distanţă de câţiva kilometri în aval de localitatea Coronini.

În arealul localităţilor Sf. Elena, Gârnic şi Padina Matei există un întins platou carstic (Platoul Cărbunari), cu numeroase doline şi soluri favorabile culturilor agricole.

Formele carstice de suprafaţă sunt reprezentate de lapiezuri, doline (cu adâncimi de 2 – 10 m), văi de doline, chei scurte şi sălbatice; sunt dezvoltate şi forme carstice de adâncime, cum ar fi Peştera Gaura cu Muscă (254 m lungime) şi Peştera Gaura Chindiei (15 m lungime).

Calcarele din sinclinalul Sirinia sunt slab carstificate, formele carstice fiind reprezentate de lapiezuri pe suprafeţe restrânse şi doline de dimensiuni reduse.

Endocarstul este reprezentat de o serie de peşteri mici, din care cea mai importantă este Peştera Zamoniţa (situată aproape de obârşia unui afluent al pârâului Dragoselea). Un fenomen geologic şi geomorfologic aparte este sinclinalul suspendat de la Munteana.

În zona Sviniţa, calcarele jurasice şi cretacice au determinat apariţia unor forme unice, numite tâlve, cu corespondent în Parcul Naţional Djerdap din Serbia, deşi morfologia carstică este slab dezvoltată.

Cazanele Dunării reprezintă porţiunea de defileu cuprinsă între confluenţa Dunării cu pâraiele Plavişeviţa şi Ogradena, formând o unitate geomorfologică bine individualizată.

Bazinetul miocen de la Dubova împarte Cazanele Dunării în două porţiuni distincte: Cazanele Mari şi Cazanele Mici.

Între bazinetul Dubovei şi Plavişeviţa sunt Cazanele Mari. Cu o lungime de 3,8 km şi o lăţime de 200 – 350 m, ele sunt formate din Ciucaru Mare (318 m), ai cărui pereţi abrupţi mărginesc latura stângă a fluviului şi din Ştirbăţul Mare (768 m) situat pe partea dreaptă (Parcul Naţional Djerdap).

Între bazinetul Dubovei şi Ogradena se află Cazanele Mici, având 3,6 km lungime şi 150 – 350 m lăţime. Ele sunt situate între Ciucaru Mic (313 m) şi Ştirbăţul Mic (626 m).

Zona calcaroasă a Cazanelor se caracterizează printr-un relief exocarstic şi endocarstic în diferite stadii de evoluţie.

În masivul calcaros Ciucaru Mare au fost identificate şi şapte peşteri, cu o lungime totală de 2155 m, din care cea mai importantă şi vizitabilă este Peştera Ponicova.

Alte peşteri din masivul Ciucaru Mare mai sunt: Peştera Cuina Turcului (Potcapina de la Cuina Turcului), situată la 400 m de intrarea în Cazanele Mari, Peştera Preluca lui Climente, cu o lungime de 47 m, Peştera Veteranilor (Maovăţ), situată la 750 m de intrarea în Cazanele Mari (inundată), Peştera Fluturilor – o peştera fosilă alcătuită din două galerii şi Peştera fără nume, cu o lungime de 51 m, Gaura lui Climente (Peştera Climente II sau Peştera din drum) etc. . Toate acestea au oferit importante informaţii în ceea ce priveşte habitatele clisurii în paleoliticul superior şi epipaleolitic.

Dintre elementele de interes geomorfologic trebuie remarcate şi alte forme de relief litologic (neck-ul vulcanic Trescovăţ, depozitele loessoide), structural (sinclinalul suspendat Munteana), precum şi formele de relief fluviatil de pe Dunăre (ostroavele Moldova Nouă şi Calinovăţ şi „delta” Nerei).

**I.3.4 Descriere hidrologică**

**Hidrografie**

  Caracteristicile hidrologice ale Parcului Natural Porţile de Fier sunt influenţate în mod direct de factori naturali, dar şi de artificializările hidrotehnice realizate. Astfel, construcţia complexului hidroenergetic Porţile de Fier I a produs modificări ale regimului Dunării şi afluenţilor direcţi.

**a.) Apele subterane**

Diversitatea rocilor ce alcătuiesc înălţimile sudice ale munţilor Locvei, Almăjului şi Mehedinţi, precum şi a formelor de relief, determină varietatea condiţiilor de zăcământ şi a manifestărilor apelor subterane.

În arealul Parcului Natural Porţile de Fier se pot diferenţia două unităţi cu caracteristici hidrogeologice specifice:

a)unitatea cu ape freatice în formaţiunile cuaternare ale văilor precum aluviuni, formaţiuni coluvio – proluviale;

b)unitatea cu ape subterane în formaţiuni antecuaternare şi cuaternare ale interfluviilor precum formaţiuni eluviale;

În general, depozitele aluviale, proluviale şi coluviale, formează un singur strat acvifer, cu caracter freatic, delimitat pe de o parte de fluviu şi pe de altă parte de versanţii Defileului Dunării şi ai văilor afluente.

Extensiunea acestuia este uneori întreruptă de izvoare sau de mici suprafeţe cu exces de umiditate.

A doua unitate, cu ape subterane cantonate în formaţiuni antecuaternare şi cuaternare ale interfluviilor, prezintă o mare varietate de tipuri genetice de roci şi de forme de relief, ceea ce condiţionează o suită de structuri şi faciesuri hidrogeologice.

**b.) Apele de suprafață**

Având în vedere că limita sudică a Parcului Natural Porţile de Fier este dată chiar de şenalul navigabil, Dunărea reprezintă un element definitoriu al peisajului, exercitând o deosebită influenţă asupra majorităţii componentelor peisajului.

În sectorul românesc al Defileului, Dunărea primeşte afluenţi, ce îşi află izvoarele în munţii Semenic, Locvei, Almăjului, Cernei şi Mehedinţi. De la vest la est principalele cursuri de ape sunt: Nera, Ribişul, Valea Mare, Radimna, Pârva, Moldova, Liborajdea, Cameniţa, Oraviţa, Berzasca, Sirinia, Tisoviţa, Plavişeviţa, Mraconia, Ogradena, Mala, Eşelniţa, Cerna, Bahna, Vârciorova, Jidoştiţa. Pe lângă aceste cursuri de apă principale mai există o serie de cursuri temporare, cu bazine de recepţie mici şi caracter torenţial precum Starişte, Reciţa, Iuţi, Liubotina, Povalina, şi altele asemenea.

După construirea barajului de la Gura Văii şi formării lacului de acumulare, gurile de vărsare ale tuturor afluenţilor direcţi ai Dunării au fost inundate şi transformate în golfuri de diferite dimensiuni.

Cele mai mari golfuri sunt cele ale Cernei, Bahnei - în apropierea barajului de la „Porţile de Fier” I şi Mraconiei, suprapus unei linii de falie.

În sectorul Baziaş-Cameniţa, procesul a constat în acoperirea de către apele Dunării a conurilor de dejecţie formate de râuri la vărsarea în Dunăre precum Liborajdea, Brestelnic, Berzasca şi Cameniţa.

În consecinţă, a crescut suprafaţa luciului apei, creându-se noi habitate acvatice şi ripariene, caracterizate de topoclimate specifice, respectiv creşterea umidităţii, scăderea amplitudinii diurne a temperaturilor, şi alte asemenea.

Afluenţii direcţi ai Dunării au un caracter montan de la izvoare până la vărsare.

Afluenţii Dunării din Parcul Natural Porţile de Fier se încadrează în zona carpatic vestică, caracterizate prin ape mari şi viituri de primăvară şi iarnă, scurgerea de iarnă fiind mai mare datorită influenţei climatului mediteranean, care determină topirea timpurie a zăpezii.

**c.) Lacul de acumulare Porţile de Fier I**

Lacul de acumulare Porţile de Fier I reprezintă cea mai mare amenajare hidrotehnică din lungul Dunării şi din România, fiind realizat în spatele barajului de la Gura Văii, care are o înălţime de 60,6 m.

Lacul are o lungime de 130 km, o suprafaţă medie de 700 km pătraţişi un volum mediu de 12 km cubi.Construirea barajului de la Gura Văii s-a realizat în parteneriat cu Iugoslavia în perioada 1964-1972, producând mutaţii semnificative la nivelul ecosistemelor naturale şi umane.

În prezent lacul de acumulare Porţile de Fier este utilizat pentru producerea de energie electrică, regularizarea debitelor Dunării, piscicultură, navigaţie şi agrement, fiind de asemenea un habitat preferat pentru multe specii de păsări.

**I.3.5 Descriere climatologică**

  Parcul Natural Porţile de Fier se încadrează în zona cu climat temperat continental cu influenţe mediteraneene semnificative.

1. **Regimul temperaturii aerului**

Datorită influenţei circulaţiei aerului cald de origine mediteraneană, temperatura aerului în Parcul Natural Porţile de Fier înregistrează valori mai ridicate în comparaţie cu alte unităţi montane ale ţării.

În apropierea Defileului Dunării, climatul este apropiat de cel mediteranean, media multianuală fiind de circa 11°C.

La Orşova, temperatura medie multianuală este de 11,2°C, valoarea temperaturilor medii a lunii celei mai reci oscilează între -1 şi 1°C, iar cea a lunii celei mai calde între 20 - 23°C.

În Defileul Dunării, datorită proceselor locale de transformare a maselor de aer, mai ales de descendenţă a acestora şi de încălzire adiabatică, are loc o creştere dinamică a temperaturilor.

Astfel valorile medii anuale ale temperaturii cresc treptat de la V spre E, înregistrându-se 11,2°C la Moldova Nouă, 11,4°C la Berzasca, 11,5°C la Sviniţa, 11,6°C la Drobeta Turnu-Severin.

Oscilaţiile temperaturii medii anuale prezintă abateri de 1,7-1,9°C la Orşova, 1,2-2°C la Drobeta Turnu Severin faţă de mediile multianuale. Sub influenţa invaziilor de aer cald au fost înregistrate valori medii anuale ale temperaturii destul de mari, depăşind 12°C la Drobeta Turnu Severin în anii 1966, 1989, 1994, 2000, şi Orşova în anii 1936, 1992, 1998, 2000.

Datorită invaziilor de aer rece continental, temperatura medie anuală a coborât sub 10°C la Orşova, în anii: 1881, 1940, 1941, 1942, 1954, 1956, şi la Drobeta Turnu Severin în anul 1933.

Amplitudinile termice medii anuale sunt relativ mici, 21,4 – 21,6°C, demonstrând caracterul moderat al climatului. Maxima absolută înregistrează valori de 41°C în Moldova Veche, 42,6°C la Şviniţa, 42,5°C la Orşovaşi 42,6°C la Drobeta Turnu Severin.

Temperaturile minime absolute sunt legate de stagnarea maselor de aer rece de circulaţie estică. În aceste condiţii temperatura aerului poate scădea până la –25°C. Valorile record au fost de -27,8°C la 25.01.1942 la Drobeta Turnu Severin, -24,6°C la 8.01.1947 şi 13.01.1985 la Orşova şi -20°C la 13.01.1985 la Berzasca.

1. **Regimul precipitaţiilor atmosferice**

Datorită situării regiunii sub incidenţa maselor de aer ale circulaţiei V şi SV, cantităţile de precipitaţii sunt relativ ridicate pentru o zonă de până la 1200 m altitudine de pe teritoriul României. Există şi o zonalitate verticală impusă de diferenţa de nivel de peste 1000 m între Valea Dunării şi Vf. Svinecea Mare, cantităţile medii anuale oscilând între 800 – 1000 mm.

Repartiţia cantităţii de precipitaţii în timpul unui an este diferită de cea a restului ţării, făcându-se simţită influenţa mediteraneană, caracterizată prin două maxime: unul în lunile mai – iunie în zona Defileului Dunării şi iunie – iulie în zonele înalte şi altul, secundar, mai sărac în precipitaţii, în octombrie – noiembrie.

Minimele se produc la sfârşitul verii şi începutul toamnei, în lunile august – septembrie, precum şi la sfârşitul iernii în lunile februarie – martie. Predomină în general precipitaţiile lichide, cele solide sub formă de ninsoare fiind mai rare. O frecvenţă mai mare în sezonul de iarnă o are lapoviţa.

Stratul de zăpadă nu durează foarte mult, circa 30 – 40 de zile/an, în condiţiile în care numărul zilelor cu ninsoare este sub 20 zile/an. Grosimea medie a stratului de zăpadă atinge valoarea cea mai mare în februarie, putând ajunge la 20 – 35 cm.

**c.) Regimul eolian**

În Parcul Natural Porţile de Fier, în zonele înalte, predomină vânturile din direcţie sudică cu frecvenţă de 19.7%, nordică cu frecvenţă de 16.5% şi nord – vestică cu frecvenţă de 16%, datorită orientării unităţilor majore de relief şi a circulaţiei maselor de aer. În schimb, în Defileul Dunării se fac resimţite mai ales vânturile din direcţie vestică cu o frecvenţă de 23% şi estică cu o frecvenţă de 24.4%, datorită canalizării maselor de aer pe acest culoar.

Vitezele medii ale vântului sunt cuprinse între 4 şi 7.6 m/s în zona montană înaltă, pe suprafaţa de nivelare Almăj şi Vârful Svinecea Mare, şi între 2.3 şi 4.6 m/s în Defileul Dunării. Regimul anual al vitezei vântului se caracterizează prin creşteri ale vitezelor primăvara.Vitezele maxime ale vântului depăşesc 20 m/s în fiecare an, cele mai frecvente situaţii semnalându-se în Defileul Dunării, unde canalizarea maselor de aer şi configuraţia reliefului se constituie în factori de favorabilitate importanţi.

În Parcul Natural Porţile de Fier se manifestă o serie de fenomene eoliene cu caracter local, şi anume:

a)brizele de munte, care ziua bat dinspre zonele joase spre înălţimi, iar noaptea în sens invers;

b)brizele specifice defileului datorate diferenţelor de temperatură dintre apele fluviului şi uscat;

c)Coşava, care bate pe direcţia SE – NV, provocând scăderi semnificative de temperatură, cu viteze de peste 20 m/s;

d)Gorneacul, specific Depresiunii Moldova Nouă, care bate pe direcţia NE – SV, cu intensificări ce depăşesc uneori 100 km/h. Gorneacul este responsabil de spulberarea şi transportul sterilului din haldele de la Moldova Nouă peste apele Dunării spre localităţile din Serbia în condiţii de secetă prelungită şi lipsă a învelişului vegetal.

Prin riscurile climatice, clima contribuie la limitarea unor activităţi antropice şi impune o serie de adaptări ale amenajărilor şi aşezărilor umane din Parcul Natural Porţile de Fier.

Astfel, intensificările vântului, secetele, ceaţa, poleiul se constituie în factori importanţi care contribuie la producerea unor pagube materiale importante, limitarea traficului rutier şi a altor activităţi economice, creşterea costurilor de amenajare.

De asemenea, ploile torenţiale sunt riscuri climatice cu efect negativ important pentru aşezările umane din Parcul Natural Porţile de Fier, în special din Defileul Dunării, mai ales datorită faptului că ele sunt plasate pe conurile de dejecţie ale unor râuri.

**I.3.6** **Descriere socio-economică și culturală**

În Planul de Management al Parcului Natural Porțile de Fier revizuit 2020, capitolul 4 informații socio-economice și culturale cuprinde date foarte detaliate privind demografia, apartenența etnică, activitățile economice și obiectivele turistice în parc.

Pe teritoriul Parcului Natural Porţile de Fier, în județul Mehedinți, se află municipiile Orşova şi Drobeta Turnu Severin, cu localităţile componente Gura Văii şi Dudaşu Schelei, iar în județul Caraș-Severin se află orașul Moldova Nouă, cu localităţile componente Moldova Nouă, Moldova Veche, Măceşti şi Moldoviţa.

Orşova este localitatea care ocupă locul secund ca şi număr de locuitori din arealul parcului, la nivelul anului 2016 având un număr de 12.923 de locuitori. Construit pe o vatră nouă, parţial pe fostele vetre ale satelor Jupalnic Coramnic şi Tufări, după crearea lacului de acumulare Porţile de Fier I, oraşul Orşova prezintă o structură adunată şi o textură regulată a reţelei de străzi.

Localitatea cu cel mai mare număr de locuitori este oraşul Moldova Nouă, formată din localitatea Moldova Nouă și Moldova Veche, la finele anului 2010 având 16.874 de locuitori, iar în anul 2016 avea 13.548 persoane. Aceste două localităţi sunt foarte apropiate ca distanţă, la doar 3-4 km. Localitatea Moldova Veche, atestată documentar din anul 1588, are o structură adunată compactă, fiind aşezată pe malul Dunării, în dreptul ostrovului Moldova Veche; Moldova Nouă,a fost menţionată prima dată în anul 1717, are o formă alungită, clădirile găsindu-se în lungul văii Boşneagului şi a afluenţilor săi Valea Mare şi Pârâul Firizan.

Localităţile Moldoviţa şi Măceşti din județul Caraș Severin aparţin administrativ de oraşul Moldova Nouă, iar localitățile Gura Văii şi Dudaşu Schelei din județul Mehedinți de municipiul Dr. Tr. Severin, acestea fiind de dimensiuni mai mici, cu activităţi agricolă dominantă şi populaţie specific rurală.

În Parcul Natural Porţile de Fier se află 50 de sate, aparţinând de 13 comune, precum şi 2 municipii: Orşova şi Drobeta Turnu Severin - parţial şi un oraş - Moldova Nouă.

**Tabelul nr. 1 Lista unităţilor administrativ-teritoriale din cadrul ariei naturale protejate**

|  |  |  |  |  |
| --- | --- | --- | --- | --- |
| **Nr.**  **crt.** | **Județ** | **UAT** | **Procent din UAT** | **Procent din ANP** |
| 1 | Caraş-Severin | Moldova Nouă | 100% | 9,59% |
| 2 | Caraş-Severin | Pojejena | 100% | 10,52% |
| 3 | Caraş-Severin | Cărbunari | 39,2% | 2,07% |
| 4 | Caraş-Severin | Coronini | 100% | 2,73% |
| 5 | Caraş-Severin | Gârnic | 100% | 3,54% |
| 6 | Caraş-Severin | Şopotu Nou | 25,82% | 1,44% |
| 7 | Caraş-Severin | Socol | 18,70% | 1,02% |
| 8 | Caraş-Severin | Sicheviţa | 83,38% | 9,88% |
| 9 | Caraş-Severin | Berzasca | 86,35% | 17,99% |
| 10 | Caraş-Severin | Topleț | 8,62% | 0,63% |
| 11 | Mehedinţi | Drobeta Turnu Severin | 60,04% | 2,74% |
| 12 | Mehedinţi | Orşova | 100 % | 3,38% |
| 13 | Mehedinţi | Dubova | 90,78% | 12,82% |
| 14 | Mehedinţi | Eşelniţa | 58,40% | 8,29% |
| 15 | Mehedinţi | Iloviţa | 66,82% | 4,03% |
| 16 | Mehedinţi | Sviniţa | 100% | 8,02% |
| 17 | Mehedinţi | Brezniţa-Ocol | 19,70% | 1,31% |

În cadrul aceluiași document, se face o analiză și din punct de vedere al dotării cu utilități publice ale unităților teritorial administrative, acest aspect fiind deosebit de important din punct de vedere al dezvoltării infrastructurii turistice actuale și viitoare.

Așa cum este specificat și în documentul elaborat de ADR Oltenia, disponibil prin accesarea site-ului <https://por2014-2020.adroltenia.ro/wp-content/uploads/2015/12/STUDIU-TURISM-FINAL.pdf> ”Existenţa unui patrimoniu turistic valoros nu conduce automat la manifestarea unui turism profitabil, **decât dacă acesta este însoţit de servicii corespunzătoare**, care să le facă accesibile turiştilor şi să le pună în valoare. ”

**Tabelul nr. 2** **Utilităţi publice pentru localităţile aflate în interiorul ariei naturale protejate, la nivelul 2017**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr**  **crt** | **Judeţ** | **Localitate** | **Utilităţi / Există [Da/Nu]** | | | | | | |  |
| **Apă** | **Canalizare** | **Staţie epurare** | **Încălzire cu lemne** | **Încălzire cu gaze** | **Colectare deşeuri** | **Comunicaţii – telefonie fixă** | **Comunicaţii – telefonie mobilă** |
| 1 | Caraș-Severin | Moldova Nouă | DA | DA | DA | DA | NU | DA | DA | DA |
| 2 | Caraș-Severin | Pojejena | DA | NU | DA | DA | NU | DA | DA | DA |
| Belobresca | DA | DA | DA | DA | NU | DA | DA | DA |
| 3 | Caraș-Severin | Coronini | DA | NU | NU | DA | NU | DA | DA | DA |
| 4 | Caraș-Severin | Gârnic | DA | NU | NU | DA | NU | DA | NU | DA |
| 5 | Caraș-Severin | Padina Matei | DA | NU | NU | DA | NU | DA | NU | DA |
| 6 | Caraș-Severin  Caraș-Severin | Șopotu Nou | NU | DA | DA | DA | NU | DA | DA | DA |
| Bazias | NU | NU | NU | DA | NU | DA | DA | DA |
| 7 | Caraș-Severin | Sichevița | DA | DA | DA | DA | NU | NU | DA | DA |
| 8 | Caraș-Severin | Berzasca | DA | DA | DA | DA | NU | DA | DA | DA |
| 9 | Caraș-Severin | Liubcova | DA | NU | NU | DA | NU | DA | DA | DA |
| 10 | Mehedinți  Mehedinți | Bigăr | DA | DA | DA | DA | NU | NU | NU | DA |
| Gura Vaii | DA | DA | DA | DA | NU | DA | DA | DA |
| Orșova | DA | DA | DA | DA | NU | DA | DA | DA |
| 11 | Mehedinți | Dubova | DA | NU | NU | DA | NU | DA | DA | DA |
| 12 | Mehedinți | Eșelnița | DA | DA | DA | DA | NU | DA | DA | DA |
| 13 | Mehedinți | Ilovița | DA | DA | DA | DA | NU | DA | DA | DA |
| 14 | Mehedinți | Svinița | DA | DA | DA | DA | NU | DA | DA | DA |

\*(extras din **Planul de Management al Parcului Natural Porțile de Fier revizuit 2020)**

Totodată, s-a realizat și o analiză a factorilor interesați, care fie sunt localizați în arealul Parcului Natural Porțile de Fier, fie își desfășoară activitatea în această zonă. Pentru această analiză s-au folosit datele din Planul de Management al Parcului Natural Porțile de Fier revizuit 2020 (subcapitolul 4.1.2, tabelul nr. 329).

Astfel, din această analiză putem constata că cei mai mulți factori interesați identificați în arealul parcului provin din sectorul privat, din sfera unităților de cazare.

**Fig. 1 Analiza factorilor interesați din arealul Parcului Natural Porțile de Fier**

De asemenea, dacă analizăm domeniul de interes al acestor factori în arealul parcului, putem observa că cea mai mare pondere o reprezintă factorii cu domeniul de interes în turism și ecoturism, fiind incluse asociații de profil și unități de cazare.

**Fig. 2 Analiza factorilor interesați din punct de vedere al domeniului de interes, din Parcul Natural Porțile de Fier**

**1.3.7 Descrierea patrimoniului natural și patrimoniului cultural-istoric, din punct de vedere turistic.**

Potenţialul turistic al parcului este dat de peisajul format de fluviul Dunărea şi  
de defileul său, de diversitatea reliefului din zona muntoasă, de existenţa elementelor floristice şi faunistice deosebite, multe dintre ele fiind înscrise în rezervaţii naturale, la care se adaugă mărturiile unui trecut milenar, exprimat printr-o serie de monumente istorice, de arhitectură şi artă, unele unice prin valoarea şi ineditul lor.

**A.Patrimoniul natural în Parcul Natural Porțile de Fier**

Importanța științifică și peisagistică a Parcului Natural Porțile de Fier este recunoscută încă de la începuturile secolului XX, primele demersuri pentru crearea unor rezervații în Defileul Dunării fiind cunoscute o dată cu înființarea Universității Daciei Superioare don Cluj (Matacă S., 2005).

Valoarea patrimoniului natural în zona Clisurii este recunoscută de-a lungul timpului atât de specialiști în domeniul cercetării biodiversității, cât și de autoritățile locale, regionale și naționale, dovadă fiind numeroasele articole științifice în domeniu, precum și seria de acte legislative pentru declararea lor.

În acest moment, patrimoniul natural în zona de interes este recunoscută prin declararea ariilor naturale protejate, de interes național, comunitar și internațional.

**B. Patrimoniul cultural-istoric**

Patrimoniul cultural-istoric în cele două parcuri include situri de interes internațional, național, regional și local, fiind reprezentat atât de patrimoniul material, cât și de cel intangibil, format din tehnici și tehnologii tradiționale, sialecte locale, stiluri muzicale și literatură orală etc. (*Studiu privind întocmirea metodologiei de identificare, caracterizare și clasificare a peisajelor în zona transfrontalieră Parcul Natural Porțile de Fier și Parcul Național Djerdap*, 2014) .

În Planul de Management al Parcului Natural Porțile de fier au fost centralizate obiectivele patrimoniului cultural istoric, incluse în lista monumentelor de patrimoniu. Unele din acestea nu sunt ”vizibile”, nu se prezintă sub forma unor ruine care pot fi digitizate prin scanare 3D.

În Planul de Management al Parcului Natural Porțile de Fier revizuit au fost centralizate obiectivele turistice din arealul parcului, fiind specificat și tipul acestora.

**Tabelul nr. 3 Obiectivele turistice și tipurile acestora din arealul Parcului Natural Porțile de Fier**

|  |  |  |  |  |
| --- | --- | --- | --- | --- |
| **Nr. crt.** | **Județ** | **Localitate** | **Obiectiv turistic** | **Tip de obiectiv turistic** |
| 1 | Caraș Severin | Socol | Rezervația Naturală Balta Nera Dunăre | natural |
| 2 | Caraș Severin | Baziaș | Rezervația Naturală Baziaș | natural |
| 3 | Caraș Severin | Baziaș | Terasamentul liniei ferate Oravița-Baziaș | istoric |
| 4 | Caraș Severin | Baziaș | Biserica Ortodoxă Sf. Sava | ecumenic |
| 5 | Caraș Severin | Baziaș | Cazinoul | istoric |
| 6 | Caraș Severin | Pojejena | Zona umedă Divici Pojejena | natural |
| 7 | Caraș Severin | Pojejena | Zona umedă Insula Calinovăț | natural |
| 8 | Caraș Severin | Pojejena | Rezervația Naturală Râpa cu lăstuni | natural |
| 9 | Caraș Severin | Măcești | Biserica Ortodoxă Măcești | ecumenic |
| 10 | Caraș Severin | Moldova Veche | Zona Umedă Ostrovul Moldova Veche | natural |
| 11 | Caraș Severin | Moldova Nouă | Peștera Grota Haiducilor | natural |
| 12 | Caraș Severin | Moldova Nouă | Poteca tematică școlară-cunoașterea biodiversității | educativ |
| 13 | Caraș Severin | Gârnic | Satul Gârnic | rural |
| 14 | Caraș Severin | Gârnic | Satul Padina Matei | rural |
| 15 | Caraș Severin | Gârnic | Grota lui Filip | natural |
| 16 | Caraș Severin | Gârnic | Rezervația Naturală Valea Mare | natural |
| 17 | Caraș Severin | Gârnic | Cascada Voodoo Pad | cascadă |
| 18 | Caraș Severin | Gârnic | Cascada Mudavița Seacă | cascadă |
| 19 | Caraș Severin | Gârnic | Ansamblul de mori de apă de pe Valea Gramensca | etnografic |
| 20 | Caraș Severin | Coronini | Satul Sfânta Elena | rural |
| 21 | Caraș Severin | Coronini | Peștera cu apă din Valea Ceucăii | natural |
| 22 | Caraș Severin | Coronini | Podul Natural de la Sfânta Elena | natural |
| 23 | Caraș Severin | Coronini | Cetatea Ladislau | istoric |
| 24 | Caraș Severin | Coronini | Stânca Babacaia | natural |
| 25 | Caraș Severin | Coronini | Gaura cu Muscă | natural |
| 26 | Caraș Severin | Coronini | Gaura Chindiei I și II | natural |
| 27 | Caraș Severin | Liborajdea | Ansamblu de mori din Liborajdea | etnografic |
| 28 | Caraș Severin | Sichevița | Ansamblul de mori de apă de pe valea Camenița | etnografic |
| 29 | Caraș Severin | Gornea | Muzeul etnografic Ion Dragomir | etnografic |
| 30 | Caraș Severin | Gornea | Villa Rustica | istoric |
| 31 | Caraș Severin | Berzasca | Cetatea Drencova | istoric |
| 32 | Caraș Severin | Berzasca | Valea Berasca | naturale |
| 33 | Caraș Severin | Berzasca | Valea și poiana Dragoselea | naturale |
| 34 | Caraș Severin | Berzasca | Valea și Cheile Siriniei | chei |
| 35 | Caraș Severin | Berzasca | Cascada Pișătoarea | cascada |
| 36 | Caraș Severin | Berzasca | Satul Bigăr | rural |
| 37 | Mehedinți | Svinița | Rezervația paleontologică ”Locul fosilifer Svinița” | natural |
| 38 | Mehedinți | Svinița | Amfiteatrul Natural de la Svinița | natural |
| 39 | Mehedinți | Svinița | Cioaca Borii | natural |
| 40 | Mehedinți | Svinița | Ansamblul de mori de la Svinița | etnografic |
| 41 | Mehedinți | Svinița | Domul Trescovăț | Natural |
| 42 | Mehedinți | Svinița | Cetatea Tricule | cetate |
| 43 | Mehedinți | Svinița | Traseul turistic Trescovăț | natural |
| 44 | Mehedinți | Svinița | Traseul Turistic Tricule | natural |
| 45 | Mehedinți | Svinița | Poteca tematică școlară-cunoașterea biodiversității | natural |
| 46 | Mehedinți | Svinița | Sălașe | etnografic |
| 47 | Mehedinți | Dubova | Satul Eibenthal | rural |
| 48 | Mehedinți | Dubova | Muzeul popular al familiei Pospisil | etnografic |
| 49 | Mehedinți | Dubova | Biserica ramano-catolică din satul Eibenthal | biserică |
| 50 | Mehedinți | Dubova | Satul Baia Nouă | rural |
| 51 | Mehedinți | Dubova | Traseul Turistic Cioaca Cremenească-Rudina | natural |
| 52 | Mehedinți | Dubova | Traseul Turistic Cioaca Cremenească -Valea Liubotina | natural |
| 53 | Mehedinți | Dubova | Cazanele Dunării | natural |
| 54 | Mehedinți | Dubova | Peștera Gura Ponicovei | peșteră |
| 55 | Mehedinți | Dubova | Peștera Veterani | peșteră |
| 56 | Mehedinți | Dubova | Traseul turistic Ciucaru Mare | natural |
| 57 | Mehedinți | Dubova | Traseul Turistic Cazanele Mari-Ponicova | natural |
| 58 | Mehedinți | Dubova | Traseul Turistic Ciucaru Mic | natural |
| 59 | Mehedinți | Dubova | Traseul Turistic Dubova-Ciucaru Mic | natural |
| 60 | Mehedinți | Dubova | Poteca tematică școlară-cunoașterea biodiversității | educativ |
| 61 | Mehedinți | Dubova | Cascada Ponicova | cascadă |
| 62 | Mehedinți | Dubova | Chipul lui Decebal | sculpural |
| 63 | Mehedinți | Dubova | Mânăstirea Mraconia | mânăstire |
| 64 | Mehedinți | Dubova | Rezervația Naturală Cazanele Mari și Cazanele Mici | rezervație |
| 65 | Mehedinți | Eșelnița | Rezervația Naturală Cazanele Mari și Cazanele Mici | rezervație |
| 66 | Mehedinți | Eșelnița | Muzeul Parohial ”Episcop Iosif Traian Bădescu” | muzeu |
| 67 | Mehedinți | Eșelnița | Muzeul etnografic al familiei Grigore | muzeu |
| 68 | Mehedinți | Eșelnița | Centrul de Creștere a Țestoaselor | Centru de cercetare |
| 69 | Mehedinți | Eșelnița | Valea Eșelniței | natural |
| 70 | Mehedinți | Eșelnița | Valea Mraconiei | Vale, chei |
| 71 | Mehedinți | Orșova | Mânăstirea Sf. Ana | mânăstire |
| 72 | Mehedinți | Orșova | Catedrala romano-catolică Neprihănita Zămislire | catedrală |
| 73 | Mehedinți | Orșova | Poteca tematică școlară-cunoașterea biodiversității | educativ |
| 74 | Mehedinți | Orșova | Centrul de Vizitare al Parcului Natural Porțile de Fier | educativ |
| 75 | Mehedinți | Orșova | Traseul Turistic Alion | natural |
| 76 | Mehedinți | Orșova | Traseul Turistic Țarovăț | natural |
| 77 | Mehedinți | Bahna | Rezervația paleontologică Bahna | rezervație |
| 78 | Mehedinți | Ilovița | Traseul Turistic Racovăț-Boldovin | natural |
| 79 | Mehedinți | Drobeta Turnu Severin | Traseul Turistic Vodița-Dealul Duhovna | natural |
| 80 | Mehedinți | Drobeta Turnu Severin | Rezervația Naturală Dealul Duhovna | rezervație |
| 81 | Mehedinți | Drobeta Turnu Severin | Mânăstirea Vodița | mânăstire |
| 82 | Mehedinți | Drobeta Turnu Severin | Rezervația Naturala Cracul Găioara | rezervație |
| 83 | Mehedinți | Drobeta Turnu Severin | Rezervația Naturală Cracul Crucii | rezervație |
| 84 | Mehedinți | Drobeta Turnu Severin | Rezervația Naturală Valea Oglănicului | Rezervație |
| 85 | Mehedinți | Drobeta Turnu Severin | Traseul Turistic Crucea Sf. Petru | natural |
| 86 | Mehedinți | Drobeta Turnu Severin | Muzeul Hidrocentralei Porțile de Fier I | muzeu |

În strategia de vizitare s-au cumulat obiectivele ecumenice, etnografice, rurale muzeale etc. la patrimoniul cultural-istoric, iar rezervațiile naturale, traseele, peșterile, cascadele etc. la patrimoniul natural. Dar analiza este strict una orientativă, pentru că fiecare obiectiv natural are amprente ale patrimoniului cultural material sau imaterial , precum și fiecare obiectiv turistic inclus în patrimoniul cultural – istoric este localizat în zona cu grad de naturalețe foarte mare.

**Fig. 3 Analiza obiectivelor turistice din Parcul Natural Porțile de Fier, din punct de vedere al patrimoniului**

**Fig. 4 Harta distribuției obiectivelor turistice (extras din Planul de Management al Parcului Natural Porțile de Fier revizuit 2020)**

1. **Analiza situației actuale și viitoare a vizitatorilor în zona ariei naturale protejate**

II.1 **Generalități**

Dacă în perioada precedentă a Strategiei de Vizitare a parcului Natual Porțile de Fier, turismul era slab dezvoltat, atât din punct de vedere al promovării, cât și al insfratructurii turistice, situația s-a schimbat foarte mult. În perioada 2010-2020, turismul în Clisura Dunării a cunoscut o creștere exponențială, atracția principală fiind Cazanele Dunării.

Un aport esențial la creșterea numărul de turiști a fost reprezentat și de implicarea administrației parcului în gestionarea unuai dintre cele mai cunoscute obiective turistice din Clisură, respectiv Peștera Veteranii. Începând cu 2011, numărul vizitatorilor a crescut foarte mult până în anul 2018, de când se observă o linie constantă. Aceiași implicare are efecte pozitive și în zona Caraș-Severin prin promovarea unui turism de calitate în Ostrovul Moldova Veche, care aduce din ce în ce mai mulți vizitatori în zonă.

Viziunea administrațiilor locale s-a schimbat de asemenea, în ultimii ani realizându-se o cooperare mai accentuată, concretizată fir prin crearea Grupului de Acțiune Locală Clisura Dunării, fie prin proiecte intercomunale.

De asemenea, vecinătatea cu alte arii naturale protejate la fel de spectaculoase atrega din ce în ce mai mulți turiști, care au pe lista de vizitare în sejurul lor cât mai multe obiective, fie naturale, fie antropice, dar care cuprind întreaga regiune de sud-vest a țării.

**II.2 Activități turistice**

Printre activităţile turistice ce pot fi desfăşurate în Parcul Natural Porţile de Fier pot fi menţionate:

-turism montan (trasee turistice marcate: există un numar de 10 trasee turistice în parte de est a parcului );

-croaziere pe Dunăre (plecare din Orşova);

-turism ştiinţific (pentru habitatele şi speciile de plante şi animale protejate);

-turism speologic şi geologic (în zonele calcaroase din Parc: Cazanele Dunării, Coronini- Moldova Nouă- Gârnic, Sirinia);

-birdwaching ( în zonele umede din partea de vest a Parcului);

-pescuit sportiv (pe Dunăre – somn, crap, şalău, cegă, etc, iar pe râurile interioare - păstrăv, mreană, clean etc.);

-festivităţi şi sărbatori tradiţionale (Nedei, sărbători ale minorităţilor,festivaluri cultural-artistice);

-bucătăria tradiţională (specialităţi din peşte, carne de capra, produse lactate, legume, dulciuri);

-turism nautic internaţional (croaziere pe diferite sectoare ale Dunării);

-sporturi nautice pe Dunăre (canotaj, caiac-canoe, ski-jet);

-ciclism de tură şi mountain-bike;

-vizitarea obiectivelor culturale (arheologice, religioase);

-vizitarea muzeelor şi colecţiilor (muzee şi colecţii etnografice şi religioase);

-vizitarea morilor de apă de pe văile Elişeva, Povalina, Cameniţa;

-vizitarea localităţilor populate de etniile sârba şi cehă (există trasee turistice ce vizitează aceste localităţi);

Anumite forme de turism (în special ecoturismul) sunt necesare a fi promovate în ariile naturale protejate având în vedere principiile care le stau la bază, respectiv:

-au în structură elemente din natură;

-este durabil din punct de vedere ecologic;

-includ o componenta ecologic educativă;

-sunt profitabile pentru comunitatea locala;

-generează satisfacţie turistului.

Activităţile turistice ce se pot desfăşura, ca forme de ecoturism, în arealul acestei zone protejate constau în:

**-turismul ştiinţific**, poate fi considerat o alternativă viabilă de dezvoltare a turismului, spaţiul Parcului Natural Porţile de Fier prezetând un adevărat potenţial dat de existenţa unori valori naturale de importanţă natională şi internaţională.

Pe teritoriul parcului exista un număr de 18 rezervaţii naturale şi arii de protecţie specială avifaunistică, cuprinzând elemente reprezentative de interes ştintific sub aspect floristic, faunistic, geologic, speologic, paleontologic.

Diversitatea ridicată a asociaţiilor vegetale şi dezvoltarea diferitelor tipuri de ecosisteme, impresionează nu atât prin numarul lor cât prin interesul ştiinţific remarcabil ( există un numar mare de specii şi asociaţii vegetale endemice, unele fiind chiar de interes comunitar, din categoria celor periclitate, rare sau vulnerabile).

Astfel, din cele 18 rezervaţii, un număr de 11 sunt rezervaţii botanice sau forestiere, două rezervaţii sunt paleontologice, patru sunt arii speciale de protecţie avifaunistică, iar o rezervaţie este complexă.

-**turismul speologic**, se poate dezvolta în zone calcaroase din Parc, unde există toate formele exocarstice şi endocarstice demne de a fi cunoscute şi ocrotite: chei, doline,uvale, lapiezuri, peşteri şi avene ;

-**birdwatching**, formă de turism aproape inexistentă în arealul parcului, se poate iniţia şi dezvolta în special în partea de vest a parcului, în zonele umede (ariile de protecţie specială avifaunistică), unde se pot vizualiza şi monitoriza un numar mare de specii de păsări ocrotite.

Reintroducerea unor specii dispărute din arealul parcului poate contribui la mărirea razei de implementare a acestei forme de turism.

-**turismul de drumeţie**, este necesar a se dezvolta pe baza stabilirii şi amenajării unor itinerarii stricte care să realizeze expunerea cât mai multor atracţii turistice, cum sunt cele de peisaj şi cele etno-culturale.


În prezent, în arealul parcului există un număr de 10 trasee turistice marcate, efectuate prin proiecte cu finanţare externă în colaborare cu alte instituţii ( Muzeul Regiunii Porţilor de Fier, Consiliul Judeţean Mehedinţi) precum şi un număr de 3 trasee turistice marcate ce traversează comunităţile locale de etnie cehă.

**-turismul itinerant**, realizată printr-o gamă largă de excursii tematice, se poate dezvolta atât pentru cunoaşterea cât mai bine a istoricului acestor zone, prin vizitarea vestigiilor civilizaţiei romane şi dacice, a ruinelor fortificaţiilor medievale, cât şi pentru cunoşterea valorilor etno-culturale locale prin vizitarea obiectivelor culturale ( muzee şi colecţii etnografice şi religioase) , a ocupaţiilor tradiţionale ( morile de apă cu ciutură, războaie de ţesut) precum şi a manifestărilor tradiţionale (festivaluri , baluri, nedei).

**-cicloturismul** este una dintre formele de turism cele mai practicate în prezent, în ţările europene, cu perspective reale de desfaşurare şi dezvoltare şi în arealul Parcului Natural Porţile de Fier.

Se pot concepe şi desfăşura produse turistice speciale pentru cicloturism, produse ce pot integra toată multitudinea de valori a parcului.

Asociația Banatul Montan din Caraș-Severin realizează în acest moment un sondaj de opinie cu privire la așteptările turiștilor față de Banatul Montan ca destinație turistică și identificarea gradului de cunoaștere a ofertei turistice din județul Caraș-Severin (Turismul în județul Caraș-Severin - analiză preliminară - draft), iar printre rezultatele preliminare s-a putut constata că în zona Banatului Montan, care include toată Clisura Dunării, inclusiv Orșova, cei mai mulți turiști vin pentru vizitarea unor obiective turistice și pentru practicarea turismului de drumeție, odihnă. Astfel, dezvoltarea unui produs transfrontalier bazat pe promovarea obiectivelor de patrimoniu natural și cultural este cât se poate de oportun.



**Fig. 5 Analiza principalelor motive de vizitare a banatului Montan (județul Caraș-Severin și zona Cazanele Dunării -Orșova)**

Din analiza aceluiași document, se poate constata pe de o parte că majoritatea turiștilor vin în zona Banatului Montan pentru atracțiile naturale, obținând informații de la cunoscuți, prin recomandări de vizitare, iar așteptările legate de vacanță sunt legate în cea mai mare pondere de o infrastructură turistică adecvată și o zonă curată.

**II.3 Infrastructură turistică**

**II.3.1 Infrastructură rutieră**

Principalul ax rutier care traversează Parcul Natural Porțile de Fier de la est la vest este reprezentat de DN57, drum asfaltat, care se prezintă sub o formă acceptabilă de mers, cu orice tip de vehicul.

Drumurile județene, în contrast adesea cu drumurile comunale sau de exploatație agricolă, sunt într-o stare mai proastă, în cele mai multe cazuri fiind de fapt drumuri de pământ, pietruite. În schimb, drumurile comunale au beneficiat de fonduri guvernamentale sau europene, fiind într-o stare bună din punct de vedere al covorului asfaltic, deși înguste.

**II.3.2 Infrastructură de cazare/masă**

Indicatorii turistici, din punct de vedere al capacității de primire turistică, care au relevanță în prezenta strategie sunt:

- Structuri de primire turistică, pe tipuri și localități;

- Capacitatea de cazare turistică pe structuri de primire turistică și localități

Din punct de vedere al structuri de primire turistică, pensiuni agroturistice reprezintă procentul cel mai mare, cele mai multe fiind localizate în Eșelnița, conform datelor prelucrate de pe site-ul Institutului de Statistică ([TEMPO Online (insse.ro)](http://statistici.insse.ro:8077/tempo-online/#/pages/tables/insse-table) )

**Tabel nr.4 Analiza structurilor de primire turistică pe localități și tipuri de structuri, județul Caraș-Severin, între anii 2010-2020 (INS) (unitate de măsură – număr structuri)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tip de structură | Localitate | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Hosteluri** | **53489 CORONINI** | : | : | : | : | 1 | **1** | 1 | **1** | **1** | 1 | 1 |
| **Cabane turistice** | **51449 BERZASCA** | : | : | : | : | : | **1** | 1 | **1** | **1** | 1 | 1 |
| **53513 POJEJENA** | : | : | : | : | : | **1** | 1 | **1** | **1** | 1 | 1 |
| **Bungalouri** | **51449 BERZASCA** | : | : | : | : | : | : | : | **1** | **1** | 1 | 1 |
| **Casute turistice** | **52909 GARNIC** | : | 1 | 1 | 1 | 1 | **1** | 1 | **1** | **1** | 1 | 1 |
| **53853 SICHEVITA** | : | : | : | : | : | : | : | : | : | 1 | 1 |
| **Pensiuni turistice** | **51056 ORAS MOLDOVA NOUA** | 1 | 1 | 1 | 1 | 1 | **2** | 2 | **2** | **2** | 2 | 3 |
| **Pensiuni agroturistice** | **51056 ORAS MOLDOVA NOUA** | 1 | 1 | 1 | 1 | 1 | **1** | 1 | **1** | **1** | 1 | : |
| **51449 BERZASCA** | : | : | : | 1 | 3 | **3** | 3 | **3** | **3** | 3 | 4 |
| **53489 CORONINI** | 2 | 2 | 2 | 2 | 3 | **5** | 5 | **5** | **4** | 5 | 4 |
| **53513 POJEJENA** | 1 | 1 | 1 | 1 | 1 | **1** | 2 | **2** | **2** | 2 | 2 |
| **53853 SICHEVITA** | 1 | 1 | 2 | 2 | 2 | **2** | 2 | **2** | **3** | 3 | 4 |
| **54109 SOCOL** | 1 | 1 | 2 | 2 | 2 | **2** | 1 | **1** | **1** | 1 | 1 |

**Tabel nr.5 Analiza structurilor de primire turistică pe localități și tipuri de structuri, județul Mehedinți, între anii 2010-2020 (INS) (unitate de măsură – număr structuri)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tip de structură | Localitate | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Hoteluri** | **109773 MUNICIPIUL DROBETA-TURNU SEVERIN** | 5 | 7 | 7 | 7 | 7 | **9** | 9 | **9** | **9** | 9 | 10 |
| **110063 MUNICIPIUL ORSOVA** | 1 | 1 | 1 | 1 | 1 | **2** | 2 | **2** | **2** | 2 | 1 |
| **Hosteluri** | **109773 MUNICIPIUL DROBETA-TURNU SEVERIN** | 3 | 3 | 3 | 3 | 4 | **5** | 5 | **6** | **6** | 6 | 6 |
| **110063 MUNICIPIUL ORSOVA** | 1 | 1 | 1 | 1 | 1 | **1** | 1 | **1** | **1** | 1 | 2 |
| **Moteluri** | **109773 MUNICIPIUL DROBETA-TURNU SEVERIN** | 1 | 1 | 1 | 1 | : | **1** | 1 | **1** | **2** | 2 | 2 |
| **Vile turistice** | **109773 MUNICIPIUL DROBETA-TURNU SEVERIN** | 1 | : | : | : | : | : | : | : | : | : | 1 |
| **Cabane turistice** | **112904 DUBOVA** | : | : | : | : | : | : | : | **1** | **1** | 1 | 1 |
| **Casute turistice** | **110063 MUNICIPIUL ORSOVA** | : | : | : | : | 1 | : | : | : | : | : | : |
| **Pensiuni turistice** | **109773 MUNICIPIUL DROBETA-TURNU SEVERIN** | 5 | 8 | 10 | 9 | 9 | **11** | 11 | **11** | **9** | 9 | 9 |
| **110063 MUNICIPIUL ORSOVA** | : | : | 2 | 3 | 3 | **3** | 4 | **4** | **4** | 4 | 5 |
| **Pensiuni agroturistice** | **112904 DUBOVA** | : | 2 | 2 | 2 | 1 | **1** | 2 | **3** | **4** | 5 | 6 |
| **112245 ESELNITA** | 4 | 5 | 7 | 7 | 9 | **12** | 12 | **16** | **15** | 17 | 22 |
| **113607 SVINITA** | : | : | : | : | : | : | : | : | **1** | 2 | 2 |

Comparând datele obținute de la Institutul de Statistică cu cele prelucrate în Planul de Management al Parcului Natural Porțile de Fier, putem observa că unitățile de cazare sunt mult mai numeroase, astfel capacitatea de cazare fiind mai mare.

De asemenea, utilizând platformele online de cazare, au fost identificate doar în Dubova 38 de unități de cazare înscrise pe booking.com, iar pe google maps la rezultatele căutării ”cazare Dubova” au apărut 121 de rezultate care cumulează structuri de primire turistică între Orșova și Dubova.

Din punct de vedere al capacității de cazare turistică pe structuri de primire turistică, așa cum era de așteptat, hoteluri din orașele Drobeta Turnu Severin și Orșova au capacitatea de cazare cea mai mare, urmate de pensiunile agroturistice. Însă se observă din nou, o discrepanță între raportările statistice publicate pe site-ul Institutului de Statistică în comparația cu situația reală din teren.

**Tabelul nr.6 Analiza capacității de primire turistică pe localități și tipuri de structuri, județul Caraș-Severin, între anii 2010-2020 (INS) (unitate de măsură – număr structuri)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tip de structură | Localitate | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Hosteluri** | **53489 CORONINI** | : | : | : | : | 26 | **26** | 26 | **26** | **26** | 26 | 26 |
| **Cabane turistice** | **51449 BERZASCA** | : | : | : | : | : | **17** | 17 | **17** | **13** | 13 | 13 |
| **53513 POJEJENA** | : | : | : | : | : | **14** | 14 | **14** | **14** | 14 | 14 |
| **Bungalouri** | **51449 BERZASCA** | : | : | : | : | : | : | : | **30** | **30** | 30 | 30 |
| **Casute turistice** | **52909 GARNIC** | : | 12 | 12 | 12 | 12 | **12** | 12 | **12** | **12** | 12 | 12 |
| **53853 SICHEVITA** | : | : | : | : | : | : | : | : | : | 16 | 16 |
| **Pensiuni turistice** | **51056 ORAS MOLDOVA NOUA** | 16 | 16 | 16 | 16 | 16 | **43** | 43 | **43** | **43** | 43 | 59 |
| **Pensiuni agroturistice** | **51056 ORAS MOLDOVA NOUA** | 12 | 12 | 12 | 12 | 12 | **14** | 14 | **14** | **14** | 14 | : |
| **51449 BERZASCA** | : | : | : | 10 | 56 | **56** | 56 | **56** | **56** | 56 | 78 |
| **53489 CORONINI** | 48 | 48 | 48 | 48 | 62 | **105** | 120 | **104** | **91** | 105 | 80 |
| **53513 POJEJENA** | 23 | 34 | 20 | 20 | 20 | **20** | 64 | **50** | **50** | 50 | 50 |
| **53853 SICHEVITA** | 16 | 16 | 26 | 34 | 34 | **34** | 34 | **34** | **42** | 42 | 58 |
| **54109 SOCOL** | 10 | 14 | 24 | 24 | 24 | **19** | 14 | **14** | **14** | 14 | 14 |

**Tabelul nr.7 Analiza capacității de primire turistică pe localități și tipuri de structuri, județul Mehedinți, între anii 2010-2020 (INS(unitate de măsură – număr structuri)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Tip de structură | Localitate | **2010** | **2011** | **2012** | **2013** | **2014** | **2015** | **2016** | **2017** | **2018** | **2019** | **2020** |
| **Hoteluri** | **109773 MUNICIPIUL DROBETA-TURNU SEVERIN** | 584 | 642 | 676 | 676 | 676 | **764** | 764 | **764** | **764** | 733 | 799 |
| **110063 MUNICIPIUL ORSOVA** | 44 | 44 | 44 | 44 | 44 | **66** | 66 | **66** | **66** | 66 | 44 |
| **Hosteluri** | **109773 MUNICIPIUL DROBETA-TURNU SEVERIN** | 267 | 212 | 227 | 227 | 237 | **252** | 243 | **270** | **273** | 245 | 245 |
| **110063 MUNICIPIUL ORSOVA** | 14 | 14 | 14 | 14 | 14 | **34** | 34 | **34** | **34** | 34 | 54 |
| **Moteluri** | **109773 MUNICIPIUL DROBETA-TURNU SEVERIN** | 74 | 74 | 74 | 74 | : | **21** | 21 | **21** | **45** | 45 | 45 |
| **Vile turistice** | **109773 MUNICIPIUL DROBETA-TURNU SEVERIN** | 34 | : | : | : | : | : | : | : | : | : | 24 |
| **Cabane turistice** | **112904 DUBOVA** | : | : | : | : | : | : | : | **10** | **10** | 10 | 10 |
| **Casute turistice** | **110063 MUNICIPIUL ORSOVA** | : | : | : | : | 18 | : | : | : | : | : | : |
| **Pensiuni turistice** | **109773 MUNICIPIUL DROBETA-TURNU SEVERIN** | 123 | 171 | 211 | 182 | 182 | **212** | 212 | **212** | **164** | 164 | 164 |
| **110063 MUNICIPIUL ORSOVA** | : | : | 36 | 61 | 67 | **67** | 80 | **80** | **80** | 80 | 102 |
| **Pensiuni agroturistice** | **112904 DUBOVA** | : | 14 | 26 | 26 | 20 | **20** | 36 | **44** | **54** | 88 | 118 |
| **112245 ESELNITA** | 96 | 93 | 119 | 119 | 153 | **271** | 265 | **327** | **315** | 372 | 428 |
| **113607 SVINITA** | : | : | : | : | : | : | : | : | **16** | 28 | 28 |

**III.3.3 Infrastructură de campare/picnic**

Este tipul de infrastructură care lipsește în tot arealul parcului. Din analiza planurilor urbanistice aflate în lucru, nicio comună nu și-a prevăzut în următoarea perioadă urbanistică amenajarea unuia. Servicii de cazare la cort/rulotă oferă, în schimb, persoane private, mai ales în satele cehești din arealul parcului.

**III.3.4 Infrastructura de trasee turistice omologate și neomologate**

În arealul parcului, există o rețea de trasee turistice, care străbat parcul natural și ating fie obiective turistice, fie puncte de belvedere, care oferă peisaje de o mare frumusețe.

Administrația parcului a obținut certificate de omologare pentru 16 trasee turistice, pe care le întreține, prin activități de igienizări, curățiri și ămprospătări ale marcajelor. Unele dintre aceste trasee nu sunt foarte accesate de vizitatori, fiind astfel necesară fie schimbarea traseului prin zona mai accesibile/ mai vizitate, fie renunțarea la acestea.

Pe lângă rețeaua de trasee turistice întreținute de administrația parcului, mai sunt traseele turistice marcate și întreținute de comunitatea de cehi din arealul parcului. Pe lângă fiecare sat cehesc, există marcate trasee care duc către obiective de interes local sau regional, de diferite lungimi și durate de parcurs, existând chiar trasee care leagă satele cehești între ele.

**Tabelul nr. 8 Traseele turistice omologate și neomologate din Parcul Natural Porțile de Fier**

|  |  |  |  |
| --- | --- | --- | --- |
| Nr. crt. | Denumire traseu | Descriere | Marcaj |
| 1 | Crucea lui Sfântu Pătru | Este un traseu turistic cu un grad mediu de dificultate; efort fizic de rezistenţă care necesită o pregătire fizică bună, ţinând cont de numeroasele porţiuni de urcare şi coborâre de pe parcursul acestuia. Pe acest traseu turistic întâlnim atât elemente naturale, cât şi puncte de atracţie deosebite prin deschiderea largă spre Dunăre şi spre barajul Porţile de Fier. Vegetaţia lemnoasă este reprezentată de o pădure de amestec, unde întâlnim elemente precum carpenul, gorunul, garniţa, teiul, dar şi elemente mediteraneene precum cărpiniţă sau ghimpele.  De asemenea, versanţii dinspre fluviul Dunărea sunt acoperiţi în mare parte de arbuşti de liliac. Speciile de floră sunt caracteristice climatului temperat-continental, cu influenţe submediteraneene, precum orhidee, garofiţe, viorele  sau ghiocei ;  De pe Dealul Crucii se poate admira, în întreaga lui spendoare, Sistemul Hidroenergetic şi de Navigaţie Porţile de Fier I, care se află situat la intersecţia drumului E70 cu drumul  de pe coronamentul barajului. |  |
| 2 | Valea Vodiței – Dealul Duhovnei | Este un traseu turistic cu un grad mediu de dificultate ; efort fizic de rezistenţă care necesită o pregătire fizică bună, ţinând cont de lungimea traseului şi perioada de parcurgere a acestuia.  Traseul ecoturistic începe într-un loc sfânt, primul aşezământ monahal din Ţara Românească, de pe Valea Voditei, şerpuieşte pe lângă apa Vodiţei, pe valea Scoruşului şi revine la Dunăre pe cărările Dealului Duhovnei. Traseul are formă de potcoavă, care începe şi se termină în dreptul a doua viaducte apropiate. Cei care-l străbat se încarcă cu frumuseţile naturii şi ale credinţei româneşti. |  |
| 3 | Racovăț - Boldovin | Este un traseu turistic cu un grad mediu de dificultate ; efort fizic de rezistenţă care necesită o pregătire fizică bună, ţinând cont de lungimea traseului şi perioade de parcurgere al acestuia. Este un traseu circular, începe şi se termină lângă punctul fosilifer Racovat. Aici este unul dintre cele 3 puncte fosilifere, care alcătuiesc Rezervaţia paleontologica Bahna (Racovăţ, Lespezi, Curchia), prima rezervaţie paleontologica din România, cu o faună fosilă de circa 16 milioane de ani. În astfel de arii protejate, colectarea de fosile şi roci este absolut interzisă. Chiar în marginea localităţii Iloviţa, într-un afloriment de forma unui amfiteatru, este conservat fundul mării sarmaţiene, în care trăiau melci, scoici, corali acum 16 milioane de ani. |  |
| 4 | Țarovăț | Este un traseu turistic cu un grad mediu de dificultate ; efort fizic minim care nu necesită o pregătire fizică deosebită, totuşi este un  traseu lung în raport cu distanţa şi timpul de parcurgere al acestuia. Prin zestrea sa naturală, traseul turistic Ţarovăţ reprezintă un muzeu în aer liber, un spaţiu deschis unui turism organizat, ecologic, oferind vizitatorului îmbinarea activităţilor de recreere şi agrement, cu cele instructiv - educative, de percepţie a mediului şi de protecţie a resurselor naturale şi istorice. |  |
| 5 | Alion | Traseul turistic începe de la extremitatea estică a viaductului, pe o potecă, ce altădată, înainte de ridicarea nivelului apelor lacului de acumulare, făcea legătura cu terenurile agricole ale localnicilor din Orşova şi Tufări, aflate dincolo de culmea dealului. Între Vîrful Voicului (289,5 m) şi poala Dealului Alion, terenurile agricole si paşunile de pe Culmea Campului Lung demonstrează perenitatea activităţilor tradiţionale ale localnicilor: agricultura şi creşterea animalelor. Vârful Dealului Alion este un impresionant punct de belvedere. Pe înserat, ploaia de lumini a barajului de la Porţile de Fier I oferă un adevarat spectacol. De la releele de telefonie mobilă amplasate pe vîrful Dealului Alion şi pînă la poalele Alionului, priveliştea se deschide spre Golful Cernei. |  |
| 6 | Ciucaru Mic | Este un traseu cu grad mediu de dificultate. Efort fizic moderat care nu necesită pregătire fizică specială, fiind un traseu scurt în raport cu distanţa şi timpul de parcurgere al acestuia. Punctele de belvedere, nu puţine la număr, sunt locurile de unde poţi admira Cazanele Mari şi Veliki Strbac, de pe partea sârbeasca a Dunării.  Platoul Cazanelor Mici este unic în Europa îţi tăie răsuflarea. Este locul în care stai pe calcare urgoniene (140 milioane ani), pe lapiezuri ("sculpturi" naturale în calcar), unde sibliacurile terţiare, asociaţii vegetale alcătuite preponderent din liliac, cărpiniţă, mojdrean, scumpie provin din perioadele mai calde interglaciare, este locul de unde auriul lalelei de Cazane îţi spune că aici, în Cazanele Mari ale Dunării este singurul loc din lume în care trăieşte, de fapt este locul unde "Dunărea a bătut şi Porţile de Fier s-au deschis". |  |
| 7 | Dubova – Ciucaru Mic | Este un traseu cu grad mediu de dificultate. Efort fizic moderat care nu necesită pregătire fizică specială, totuşi fiind un traseu lung în raport cu distanţa şi timpul de parcurgere al acestuia. Traseul ecoturistic urmează poteci de munte, care parcurg păduri de stejari, păduri de fag şi pajişti. Punctele de belvedere, nu puţine la număr, sunt locurile de unde poţi admira Cazanele Mari şi Veliki Strbac, de pe partea sârbeasca a Dunării.  Peisajul tipic este de defileu. Aici apar numeroase forme şi microforme de relief,  Platoul Cazanelor Mici este unic în Europa îţi tăie răsuflarea. Este locul în care stai pe calcare urgoniene (140 milioane ani), pe lapiezuri ("sculpturi" naturale în calcar), unde sibliacurile terţiare (asociaţii vegetale alcătuite preponderent din liliac, cărpiniţă, mojdrean, scumpie) provin din perioadele mai calde interglaciare, este locul de unde auriul lalelei de Cazane îţi spune că aici, în Cazanele Mari ale Dunării este singurul loc din lume în care trăieşte, de fapt este locul unde "Dunărea a bătut şi Porţile de Fier s-au deschis". |  |
| 8 | Ciucaru Mare | Este un traseu cu grad mediu de dificultate. Efort fizic moderat care nu necesită pregatire fizică specială. Elementul  de atracţie al acestei zone îl reprezintă însă laleaua Cazanelor o specie care se face remarcată atât prin unicitatea ei, dar şi datorită habitatului său - pereţii stâncoşi ai Ciucarului Mare, săpaţi atât de frumos de fluviu. Această plantă poate fi observată în floare în luna aprilie, unde alături de alte specii vernale, dau culoare şi parfum stâncilor ce pot părea neprietenoase. Odată ajunşi pe platou, până la punctul terminus al traseului,  suntem însoţiţi de  mirosul îmbietor de liliac, culorile inedite ale florii de scumpie în contrast cu verdele primăvăratic al speciilor arbustive.  Susţinând caracterul unic al acestei zone, clopoţeii Cazanelor relict terţiar, işi deschid florile albăstrii spre a ne încânta privirea. |  |
| 9 | Ciucaru Mare – Ponicova | Este un traseu cu grad mediu de dificultate.Efort fizic moderat care nu necesită pregătire fizică specială, fiind un traseu scurt în raport cu distanţa şi timpul de parcurgere al acestuia. raseul ecoturistic urmează poteci de munte, care parcurg păduri de stejari, păduri de fag şi pajişti. Este traseul de unde se poate colecta drobiţă (Genista tinctoria), o excelentă plantă tinctorială, din care femeile extrăgeau coloranţi vegetali pentru vopsitul lânii. Punctele de belvedere, nu puţine la număr, sunt locurile de unde poţi admira Cazanele Mari şi Veliki Strbac, de pe partea sârbeasca a Dunării. După 10-15 minute, traseul ecoturistic se bifurcă,cu o potecă şerpuind spre platoul Cazanelor Mari, de unde azi vezi apele liniştite ale bătrânului Danubius, odinioară clocotind, datorită reliefului stâncos, ca într-un cazan, iar o altă potecă te duce direct la nivelul apei, de unde poţi mângâia în tihnă liniştea Dunării. |  |
| 10 | Cioaca Cremenească - Rudina | Este un traseu turistic cu un grad mediu de dificultate , necesită o pregătire fizică deosebită, deoarece este totuşi un traseu lung în raport cu distanţa şi timpul de parcurgere al acestuia. Este unul dintre traseele în care călătorul poate observa atât peisajele pitoreşti ale Văii Dunării, cât şi modificările favorabile sau nefavorabile determinate de activităţile antropice. Este vorba de cele câteva halde de steril depuse în mijlocul pitorescului natural, în urma exploatărilor miniere din Defileul Porţile de Fier. Sunt oaze de sterilitate, la care ecoturistul poate medita. Este oare o luptă continuă între om şi natura? Sau poate că din convieţuirea omului cu natura, Homo sapiens sapiens aduce prejudicii naturalului, poate iremediabile. Dar în tot acest peisaj, pe alocuri antropizat din violenta industrială, cuarţitul (aşa-zisa cremene, de la care probabil, provine numele culmii), serpentinitul de Tisovita şi Plavisevita, casele vechi bicelulare, pădurile de stejar cu flora submediteraneana, bucătăria tradiţionala de la sălaşe, ospitalitatea specific românească rămân elemente care te cheamă să-ţi arate că "localnicul" Porţilor de Fier a ştiut dintotdeauna să respecte natură cu toate darurile ei.  Traseul Cioaca Cremeneasca-Rudina este jumătate conectat cu traseul ecoturistic Valea Liubotina-Rudina. Punctul culminant şi în acelaşi timp comun celor două trasee ecoturistice este Rudina, un excelent punct de belvedere pentru plaiurile romaneşti şi sârbeşti. |  |
| 11 | Liubotina – Rudina | Este un traseu turistic cu un grad mediu  de dificultate , necesita o pregătire fizică deosebită, deoarece este un  traseu lung în raport cu distanţa şi timpul de parcurgere al acestuia. Traseul ecoturistic merge de-a lungul Văii Liubotina, una dintre cele mai pitoreşti vai afluente Dunării. Versanţii sunt acoperiţi cu păduri de fag, iar ici-acolo apar exemplare izolate de tisă, element ocrotit al florei României. Acest conifer a devenit atât de rar datorită lemnului foarte preţios căutat pentru sculptură şi tâmplărie fină,. În trecut, oamenii "secerau" aceste conifere, deoarece reprezentau un pericol pentru animalele care se hrăneau cu ele. Astăzi, tisa este ocrotita în toată România. Tot pe Valea Liubotina, cascadele formate în albia acestui râu dau un pitoresc aparte acestei zone.  Cel mai impresionant punct de belvedere este platoul Rudina, de unde se zăreşte Dunărea, dar şi dealuri precum Codicea Mică şi Codicea Mare. |  |
| 12 | Tricule – Svinița | Este un traseu turistic cu un grad mediu de dificultate ; efort fizic de rezistenţă care necesită o pregătire fizică bună, ţinând cont de lungimea traseului şi perioada de parcurgere al acestuia. Traseul turistic este presărat cu numeroase colibe, unde călătorii se pot adăposti de intemperiile vremii. De pe treptele amfiteatrului se pot admira apele liniştite ale lacului de acumulare, localitatea Sviniţa (strămutată în totalitate), vestigiile caselor cu arhitectură tradiţională de influenţa sârbească şi ale bisericii din vechiul sat.  Traseul turistic Sviniţa - Tricule este pe rând o poveste geologică, o poveste a vieţii, o poveste a istoriei din regiunea transfrontalieră a Europei. Ruinele cetăţii medievale de la Tricule, care încheie traseul nostru îşi au fundaţia azi în apele Dunării, acest bătrân fluviu ce poartă pe umerii săi istoria de peste 2000 de ani ai Europei. |  |
| 13 | Trescovăț | Este un trase turistic cu un grad mediu de dificultate ; efort fizic de rezistenţă care necesită o pregătire fizică bună, ţinând cont de lungimea traseului şi perioada de parcurgere al acestuia. Traseul şerpuieşte prin păduri de cer, garniţa, fag, iar pajiştile cu iarbă îţi încântă privirile prin coloritul viu al orhideelor, garofiţelor şi te invită să poposeşti în aceste locuri de basm.  Aproape de poalele Trescovăţului îţi poţi alina setea din apele izvorului Cozarişte (numele lui vine de la cuvântul sârbesc coza, care înseamnă capră), bine cunoscut de localnici. Acest traseu este reprezentat de elemente floristice şi faunistice specifice zonei de S-V a României,care s-au dezvoltat în concordanţă cu elementele climatice existente în acest colţ al ţării (climat temperat continental cu influenţe submediteraneene) .  Un element floristic deosebit se întâlneşte pe neck-ul vulcanic Trescovat şi anume pinul negru de Banat.  Punctul de atracţie al acestui traseu îl reprezintă însuşi neck-ul vulcanic Trescovăţ care este o formaţiune stâncoasă care încîntă ochiul uman şi pe care se afla speciile de arbori şi arbuşti care au căpătat de-a lungul timpului forme ciudate datorită fenomenelor meteo precum şi punctelele de belvedere de unde putem vedea cum a reuşit Dunărea să-şi creeze un curs spectaculos printre munţi. |  |
| 14 | Valea Morilor de Apă | Este un traseu cu grad mediu de dificultate. Necesită o pregătire fizică deosebită, deoarece este totuşi un  traseu lung în raport cu distanţa şi timpul de parcurgere al acestuia. Acest traseu străbate şi zone cu elemente naturale pe văile Cameniţa,Gramensca care sunt specifice zonei Berzasca - Cozla. Zona este reprezentată şi prin carstul deosebit ,la câţiva km de comună Sicheviţa începe Platoul Carstic Gârnic.  În zona calcaroasă, relieful este alcătuit din culmi largi, ramificate şi platouri carstice (Cărbunari, Sfânta Elena); apar doline cu adâncimi diferite (formate prin alinierea acestora de-a lungul contactelor litologice şi tectonice), văi carstice seci, lapiezuri (îngropate parţial de argile roşii) etc. |  |
| 15 | Balta Nera – Ostrov Moldova Veche | Este un traseu cu grad mediu de dificultate. Necesită o pregătire fizică deosebită, deoarece este totuşi un  traseu lung în raport cu distanţa şi timpul de parcurgere al acestuia. Este un traseu turistic complex ce se desfăşoară pe o lungime apreciabilă, cu următoarele puncte de interes:Mănăstirea "Sf. Sava" -  Baziaş ,Centrul Cultural Sârb de la Belobreşca*,*precum şi zone cu elemente de patrimoniu natural deosebit (rezervaţii naturale, arii de protecţie specială avifaunistică) cu habitate şi specii de animale protejate la nivel naţional şi comunitar; Rezervaţia Naturală Baltă Nera - Dunăre, Zona de Conservare Specială; Râpă cu lăstuni Rezervaţie Naturală; Zona Umedă Divici - Pojejena: Arie Specială de Protecţie  Avifaunistică; Ostrovul Moldova Veche Arie Specială de Protecţie  Avifaunistică. |  |
| 16 | Ostrovul Moldova Veche | Este un traseu cu grad mic de dificultate și nu necesită pregătire fizică deosebită. Este un traseu turistic ce se desfășoară de jur împrejurul bălților din interiorul ostrovului, turiștii putând observa o mulțime de păsări de protejate, precum și colonia de cai sălbăticiți. De asemenea, se poate urca pe movila (Movila lui Attila, fiind și legenda legată de numele acestui conducător hun), ce mai înalt punct al acestei insule, un punct de belvedere spectaculos asupra bălților, deschiderii Dunării din zona Coronini și malului sârbesc. |  |
| 17 | Znamana | Traseul pâna la Znamana are o lungime de 14,7 km, cu o altitudine de 481 de metri. O călătorie relaxantă către minunatul loc Znamana, cu o priveliște frumoasă asupra Dunării încețoșate de dimineață și asupra Serbiei. Localnicii Loiza și Jenik au acolo cabane modeste, putându-se aranja cu ei cazare cu  grătar și foc. Între cele două căbănuțe este o fântână la marginea pădurii în vale, are apă tot anul. (<https://www.visitbanat.com/ro/prin-banat-la-pas> ) |  |
| 18 | Cucuiova | Traseul până la Cucuiova este are o lungime de 12,7 km, cu o altitudine de 457 metri. Puteți vedea Dunărea în defileul Cazanele Mari și Cazanele Mici îngustându-se de 10 ori pentru a sparge dealurile Carpaților. Privind peste Dunăre, pe partea sârbească, puteți vedea maiestuosul munte Veliky Štrbac. (<https://www.visitbanat.com/ro/prin-banat-la-pas> ) |  |
| 19 | Bigăr | Călătoria în următorul sat cehesc Bigr este de 41,8 km lungime (cu întoarcere). Poate fi împărțit pe două zile cu cazare la Bigr. Atractiv este faptul că vă puteți întoarce pe un alt traseu. Unul dintre trasee conduce peste Znamana, mai sus amintit, și poate fi parcurs cu bicicleta montană și, cu un pic de curaj, cu trotineta. Al doilea traseu, mai scurt, dar mai greu este marcat cu roșu și a fost parcurs zilnic de minerii ce veneau din Bigăr la Baia Nouă . Trebuie să urcați 900 de metri pe muntele Copriva pentru ca mai apoi să coborâți în valea romanticului râu Sirina urmat din nou de un deal. (<https://www.visitbanat.com/ro/prin-banat-la-pas> ) |  |
| 20 | Baia Nouă | O mică plimbare către mină și în același timp către motivul pierderii gloriei satului Eibenthal. Astăzi există doar ruine ale clădirilor și puțurilor principale. Este ușor pentru familiile cu copii și chiar cu cărucior sau bicicletă. (nu veți mai găsi o astfel de călătorie în Banat). Dus-întors sunt 10 km. Dacă sunt doritori de alergare, este probabil singurul traseu cu o mică diferență de altitudine. Este posibil să faceți o ocolire și să vă întoarceți pe ruta fostei căi ferate, care duce pe lângă sat. Alergatul pe lângă Dunăre nu este o variantă foarte sigură pentru că trebuie să alergați pe șosea. (<https://www.visitbanat.com/ro/prin-banat-la-pas> ) |  |
| 21 | Peștera Ponicova | Până la Peștera Ponicova trebuie să mergeți cu mașina. Peștera se află lângă localitatea Dubova pe valea pârâului Ponicova. Este accesibilă fie de pe uscat ori de pe Dunăre cu barca. Galeriile sale însumează 1.660 m străbătând Ciucaru Mare și ieșind în Dunăre. Traseul este sigur, trebuie doar să aveți grijă când coborâți scările la începutul peșterii. Peștera poate fi parcursă până la Dunăre. Dus-întors sunt mai puțin de 3 km de la șosea. Neapărat să luați lanternele cu Dvs. (<https://www.visitbanat.com/ro/prin-banat-la-pas> ) |  |
| 22 | Satele cehești | Traseu de parcurs în mai multe zile.  Pentru toate satele de cehi sunt trasee marcate de Clubul Turiștilor Cehi. Din punct de vedere logistic, cel mai simplu, datorită apropierii de drumul principal, este să mergeți de la Sfânta Elena la Gârnic. Traseul are 14 kilometri cu o altitudine de 500 de metri, dar poate fi extins prin vizarea obiectivelor: Gaura Turcească și Kulhavé scaly care vă pot diversifica călătoria. Cea mai complicată orientare este pe creasta aflată chiar în spatele Sfintei Elena, nu trebuie să ratați la eoliene virajul la stânga și apoi să traversați intuitiv spre pârâu. mergeți spre Ravensca, la 15 km distanță.  Este una dintre cele mai frumoase rute din Banat. După 4 kilometri veți găsi U Petra - așa-numitele mori. Până în ziua de azi, un sistem funcțional de măcinat, cu bazine unde te poți scălda puțin. Faceți-o pentru că vă așteaptă ”iadul” sub forma unei urcări abrupte. Veți fi răsplătiți cu vederi spre creasta opusă a Văii Răchitei cu sălașe românești, unde trebuie să aveți grijă la câinii localnicilor. Chiar înainte de a ajunge în Ravensca veți putea vedea partea nordică a Munților Banatului și veți vedea imediat unde se ascund urșii.  De asemenea, este posibil să parcurgeți toate cele cinci sate (cu excepția satului Șumița, dar este necesar să respectați traseul Bigăr - Rovensca. Sunt mai mult de 30 km cu urcare de mai mult de un kilometru, marcajul traseului se pierde uneori și trebuie avut în vedere că pe traseu sunt puține izvoare. (<https://www.visitbanat.com/ro/prin-banat-la-pas> ) |  |
| 23 | Traseul Pedestru european 3 | Traseul E3, care leagă Oceanul Atlantic și ieșirea la Marea Neagră din Bulgaria, trece prin Spania, Franța, Luxemburg, Belgia, Germania, Cehia, Slovenia, Polonia, Ungaria, România și Bulgaria. Proiectul cuprinde un total de 12 poteci în întreaga Europă, acoperind o suprafață de peste 70.000 de km. Pe teritoriul parcului intră în zona Cărbunari, traversează localitatea Gârnic, urmează valea rachiții până în Ravesca, de unde coboară spre Poiana Debeliliug – Valea Berzasca, urcând spre Poiana Ravna și finalizându-se, în acest moment, în Dubova. |  |

**III.3.5 Infrastructura de ciclotrasee**

Deși legislația din România nu reglementează marcarea traseelor de biciletă (ciclotrasee), în arealul Parcului Natural Porțile de Fier au fost marcate anterior câteva trasee de bicicletă de către un ONG din Reșița. De asemenea, în online, pe site-uri de specialitate există rute GPS care indică traseele cel mai des utilizate de iubitorii acestui sport.

Pe lângă traseele de mountainbike, există posibilitatea ca ruta europeană Eurovelo 6 să străbată teritoriul parcului, atrăgând astfel turiști din toată Europa.

**Tabelul nr. 9 Tabelul ciclotraseelor marcate în Parcul Natural Porțile de Fier**

|  |  |  |  |
| --- | --- | --- | --- |
| Nr. crt. | Denumire/ Număr traseu | Descriere | Marcaj |
| 1 | Moldova Nouă – Padina Matei – Gârnic – Sfânta Elena – Moldova Nouă | Ciclotraseul are o lungime de aproximativ 42 de km, cu plecare din Moldova Nouă, parcurgând zona din interiorul localității spre Padina Matei, pe drum asfaltat. Mai departe, din Padina Matei se merge în localitatea Gârnic pe DJ571A, parțial asftaltat, restul fiind pietruit/ de pământ. Din Gârnic, ciclotraseul urmează drumuri de exploatație/ drumuri forestiere, până la Sfânta Elena. Din Sfânta Elena, traseul urmează drumul comunal până în localitatea Coronini, de unde se urmează DN57, până în Moldova Nouă.  Diferența de nivel a ciclotraseului este de aproximativ 600 de m. | c  C |
| 2 | Gârnic – Ravensca - Sichevita - Gârnic | Ciclotraseul are o lungime de aproximativ 40 de km, cu plecare din Gârnic, pe drumuri de exploatația agricolă, de pământ, spre Culmea Sciompului, pe care o urmează, tot de drum de pământ, până se ajunge în localitatea Ravesca , de unde coboară spre satul Sichevița, pe drum comunal, pietruit momentan. Din Sichevița, traseul urmează DJ571A, spre Gârnic, pe drum pietruit.  Diferența de nivel a ciclotraseului este de aproximativ 625 de m. |  |
| 3 | Liubcova – Ravensca – Gârnic Camenita – Liubcova | Ciclotraseul are o lungime de aproximativ 57 de km, cu plecare din Liubcova, pe drumul neasfaltat, forestier, de pământ, care urmărește Valea Oraviței, până la intersecția cu Ogașul Oravița Seacă, pe care îl urmează (de la drumul principal, se merge spre stânga) până în localitatea Ravensca. Din localitatea Ravensca, traseul se continuă pe drumul de exploatație, adiacent ogașului Izvoru, cunoscut si ca numele de Valea Răchiții. Traversând terenurile agricole alea Gârnicului, ajunge în localitate, pe care o traversează longitudinal, pe drum asflatat, până la intersecția cu DJ507A, drum de piatră, care coboară în satul Sichevița. Odată travesrsat și acest sat, ciclotraseul parcurge DN57 până în Liubcova. |  |
| 4 | Berzasca – Cozla – Bigăr – Berzasca | Ciclotraseul are o lungime de aproximativ 48 de km, cu plecare din localitatea Berzasca, urmând DN57, asfaltat, până la intersecția cu drumul comunal 47, care duce spre localitate Bigăr. DC47 este asfaltat până în localitatea Bigăr, unde traseul ajunge în dreptul Bisericii din sat, unde o cotește la dreapta, urmând drumul forestier, de pământ, prin pădure, care duce spre Valea Dragoselei. Mai departe, ciclotraseul se continuă pe drumul forestier adiacent văii Dragoselea, până la intersecția cu valea Berzasca, unde o cotește la stânga. De aici, ciclotraseul urmează DF adiacent văii Berzasca, până în localitatea cu același nume.  Diferența de nivel pentru acest ciclotraseu este 553 de m, dacă circuitul se face urmând descrierea de mai sus. |  |
| 5 | Dubova – Ravna – Bigăr – Cozla - Dubova | Ciclotraseul are o lungime de aproximativ 82 de km, cu plecare din localitatea Dubova, pe drum de asfalt pentru o porțiune foarte scurtă, apoi se continuă pe drum de pământ, drum forestier, adiacent Văii Morii (DF018). La intersecția de drumuri forestiere DF015 și DF014, ciclotraseul urmează DF015, drum de pământ, adiacent Ogașului Pandele, iar la intersecția cu linia de înaltă tensiune, ciclotraseul își urmează cursul spre Poiana Ravna, prin pădure, pe drum/ potecă de pământ. Odată ajunși în poiana Ravna, ciclotraseul urmează liziera pădurii, la dreapta, până în capătul nordic al acesteia. Din capătul nordic al poienii Ravna, ciclotraseul intră din nou în pădure, urmând Cleanțul Rafna, pe drum de pământ, pe care îl urmează până în localitatea Bigăr. Din Bigăr, ciclotraseul coboară la Dunăre, pe drumul comunal 47, asfaltat, până la DN57, de unde ciclotraseul urmează DN57 până în Dubova.  Diferența de nivel pentru acest traseu este de aproximativ 700 de metri, dacă se face pe sensul descris mai sus. Dacă se pornește din Cozla, diferența de nivel este mai mică, de aproximativ 485 m. |  |
| 6 | Dubova – Svinița – Eibenthal – Liubotina – Valea Morii (Ponicova) - Dubova | Ciclotraseul are o lungime de aproximativ 60 de km, cu plecare din localitatea Dubova, pe drum de asfalt, până în localitatea Svinița. La ieșire din localitate, pe sensul de mers Orșova – Moldova Nouă, ciclotraseul o cotește spre sat, pe drum de asfalt, iar la prima intersecție cu un drum neasfaltat, spre stânga, ciclotraseul își urmează cursul pe drum de exploatație. Acest drum se continuă pe lângă pășunea împădurită a Sviniței, continuându-se spre linie de înaltă tensiune, pe al cărui culoare, pe drum de pământ se continuă. Ciclotraseul se continuă prin Poiana Lomuri, pe drum de pământ, până în Eibenthal. Din Eibenthal, ciclotraseul urmează drumul de asfalt care face legătura între această localitate și DN57, iar la intersecția cu primul drum de exploatație, unde ciclotraseul o cotește la stânga. Drumul de exploatație este parțial asfaltat, travesrând Poiana Știubei, de unde se coboară în valea Liubotinei, de unde se continuă pe drumul forestier adiacent pârâului Zeliște, de unde urcă spre Culmea Picioru Vezurini. Din această culme, drumul forestier se continuă spre Valea Znamăn, iar apoi urmează drumul forestier adiacent Văii Ovașului, pe care îl urmează, intersectându-se cu culoarul liniei de înaltă tensiune. Ciclotraseul se continuă pe același drum, iar după o succesiune de curbe, drumul forestier are o porțiune de drum relativ drept, pe lângă ogașul Pandele. La intersecția de drumuri forestiere, ciclotraseul o cotește la dreapta, pe Valea Morii, pe care o urmează până în localitatea Dubova.  Diferența de nivel al acestui ciclotraseu este de aproximativ 900 de m. |  |
| 7 | Dubova – Valea Satului – Ravna – Eibenthal - Dubova | Acest ciclotraseu are aproximativ 45 de km. Ciclotraseul pornește din localitatea Dubova, pe DN57, coborând spre Orșova, iar la primul pod asfaltat, o cotește la stânga, continuându-se pe drum de pământ, forestier, adiacent Văii Satului. De aici, se continuă pe acest drum, iar la intersecția ogașelor Cenuseriei cu Ursului, ciclotraseul o cotește la stânga, pe ogașul Cenuseriei, continuându-se cu drumul forestier adiacent ogașul Pandele. Ciclotraseul se intersectează cu culoarul liniei de înaltă tensiune, pe care îl urmează pe drum de pământ, până în poiana Ravnei. Odată ieșit din pădure, ciclotraseul urmează liziera pădurii la stânga, pe culmea Dealului Sârgu Mic, ieșind din pădure în Poiana Znamăm, pe drum de exploatație, până în satul Eibenthal, unde ciclotraseul își urmează cursul la stânga, traversând satul spre ieșirea din acesta, pe drum asfaltat. Odată părăsit satul, ciclotraseul urmează drumul asflatat ce leagă localitatea cu DN57. Ajuns la DN57, ciclotraseul se întoarce în localitatea Dubova.  Diferența de nivel al acestui ciclotraseu este de aproximativ 700 de metri, dacă se urmează circuitul descris mai sus. Dacă circuitul este abordat în sens invers, diferența de nivel este aproximativ 650 de metri. |  |
| 8 | Dubova – Valea Satului – Ravna – Mraconia - Dubova | Acest ciclotraseu are aproximativ 65 de km. Ciclotraseul pornește din localitatea Dubova, pe drum asfaltat – DN57, până la primul pod, care intersectează un drum forestier, de pământ, care este adiacent Văii Satului. De aici, se continuă pe acest drum, iar la intersecția ogașelor Cenuseriei cu Ursului, ciclotraseul o cotește la stânga, pe ogașul Cenuseriei, continuându-se cu drumul forestier adiacent ogașul Pandele. Ciclotraseul se intersectează cu culoarul liniei de înaltă tensiune, pe care îl urmează pe drum de pământ, până în poiana Ravnei. Odată ieșit din pădure, în Poiana Ravna, ciclotraseul merge pe liziera pădurii, la dreapta. Din capătul nordic al poienii Ravna, ciclotraseul intră din nou în pădure, urmând Cleanțul Rafna, pe drum de pământ, pe care îl urmează până la intersecția cu un drumul forestier din apropierea localității Bigăr. La intersecția cu acesta, ciclotraseul cotește la dreapta, urmând drumul forestier, care se continuă până în Golful Dubova, pe drumul adiacent Văii Mraconiei.  Diferența de nivel a acestui ciclotraseu este de aproximativ 775 km. |  |
| 9 | Dubova – Valea Satului – Dealul Cocinilor – Valea morii (Ponicova) - Dubova | Lungimea acestui traseu este de aproximativ 18 km. Ciclotraseul pornește din localitatea Dubova, pe drum asfaltat – DN57, până la primul pod, care intersectează un drum forestier, de pământ, care este adiacent Văii Satului. De aici, se continuă pe acest drum, iar la intersecția ogașelor Cenuseriei cu Ursului, ciclotraseul o cotește la stânga, pe ogașul Cenuseriei, continuându-se până la intersecția cu drumul forestier Valea Morii, pe care îl urmează până în localitatea Dubova.  Diferența de nivel a acestui traseu este de aproximativ 430 de m. |  |
| 10 | Orșova - Severin | Lungimea acestui traseu este de aproximativ 47 de km.  Ciclotraseul pleacă din Orșova, pe drum asfaltat, iar la intersecția cu DN6, cotește la dreapta, iar în dreptul gării, la stânga. Urmând valea Țarovăț (valea Gării), ciclotraseul parcurge drumul de exploatația agricolă dintre cele două u.a.t-uri – Orșova și Ilovița. Partea de drum aparținătoare Orșovei este neasfaltat, iar partea de aparținătoare de Ilovița este asfaltată. Ciclotraseul coboară în satul Ilovița, tarversându-l spre aval, iar la intersecția cu un drum de exploatație agricolă, cotește la stânga, trecând pe lângă cimitir, continuându-se mai departe spre Rezervația Paleontologică Bahna. Drumul este asfaltat, ciclotraseul urmează acest drum până în localitatea Bahna pe care o traversează, peste râul cu același nume, intrând în pădure. De aici, urmează drumul forestier de pe Cracul Lung, ajunge în Cracul Bâechezului, unde se intersectează cu DJ607B, luând-o la dreapta, spre Dr. Tr. Severin, pe asfalt.  Diferența de nivel a acestui ciclotraseu este de aproximativ 780 m. |  |
| 11 | Traseul satelor cehești | Lungimea acestui ciclotraseu este de aproximativ 120 de km. Ciclotraseul pornește de la DN57, de la intrarea în satul Coronini, pe sensul de mers Moldova Nouă – Orșova, pe drum asfaltat, spre primul sat cehesc – Sfânta Elena. Din Sfânta Elena, se pornește pe drum de exploatație agricolă, parțial pietruit, printre eoliene. De la eoliana T1 se continuă pe drum de pământ, printre terenurile agricole, intrând în pădure pe culmea dealului Chisăliță, urmând drumul forestier până în localitatea Gârnic. Din Gârnic, ciclotraseul se continuă pe drumuri de exploatația agricolă, de pământ, spre Culmea Sciompului, pe care o urmează, tot de drum de pământ, până se ajunge în localitatea Ravesca, pe care îl parcurge longitudinal până la jumătate, de unde o corește spre dreapta, pe drumul neasfaltat, forestier, de pământ, care urmărește Ogașul Oravița Seacă, care se continuă cu Valea Oraviței, până la Liubcova. Din Liubcova, ciclotraseul se conituă, pe drum asfaltat (DN57) spre Berzasca, unde intră în localitate, apoi iese pe Valea cu același nume. Valea Berzasca se conituă cu Valea Dragoselea, ciclotraseul ajungând astfel în satul Bigăr. Din Bigăr, pe drum forestier de pământ se urmează Cleanțul Rafna, apoi iese din pădure prin partea nordică a Poienii Ravnei, urmează liziera pădurii pe toată lungimea poienii, pe culmea Dealului Sârgu Mic, ieșind din pădure în Poiana Znamăm, pe drum de exploatație, până în satul Eibenthal, unde ciclotraseul își urmează cursul la stânga, traversând satul spre ieșirea din acesta, pe drum asfaltat. Odată părăsit satul, ciclotraseul urmează drumul asflatat ce leagă localitatea cu DN57. Ajuns la DN57, ciclotraseul se întoarce în localitatea Dubova.  Diferența de nivel a acestui traseu este de aproximativ 1800 de m. |  |
| 12 | Transparc | Traversează parcul, de la Drobeta Turnu severin, pe circuitul traseului nr. 10, până la Socol, prin Modlova Nouă, pe circuitul traseului nr.1, de unde continuă pe drum asfaltat, DN57. |  |

**III.3.6 Infrastructura pentru educație ecologică – poteci tematic centre de informare**

Din punct de vedere al infrastructurii pentru educația ecologică a tinerei generații rezidente în parc, dar și a vizitatorilor, administrația parcului are următoarele instrumente:

* 4 poteci tematice, în preajma localităților: Orșova, Dubova, Svinița, Moldova Nouă
* Un centru de vizitare – în Orșova
* Un centru de informare – documentare – la Dubova
* 4 puncte de informare: la Mraconia, Coronini, Ostrovul Moldova Veche,

**III.3.7 Infrastructura de patrimoniu (natural și cultural)**

Atât din punct de vedere al patrimoniului natural, cât si din punct de vedere al patrimoniului cultural, Parcul Natural Porțile de Fier se poate situa într-un loc fruntaș în clasamentul ariilor naturale protejate la nivel național. Diversitatea geomorfologică, pedologică, precum și existența numeroaselor microclimate se pot observa în diversitatea biologică. Valori naturale montane și valori naturale de câmpie se pot găsi deopotrivă în acest areal.

Dacă aspectele legate de biodiversitate sunt foarte cunoscute la nivel național și european, cele care vizează patrimoniul cultural de foarte recent au început să fie cunoscute. Deși sunt foarte multe situri, clădiri, ruine, incluse în patrimoniul cultural național, este foarte important ca fiecare localitate să promoveze și să includă în circuite turistice cel puțin un element al patrimoniului cultural.

**Tabelul nr. 10 Patrimoniul natural din Parcul Natural Porțile de Fier**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | **Arie naturală protejată cu care se suprapune** | | | | | **Tip suprapunere**  **c)** | **Suprafaţă totală suprapusă cu aria naturală protejată de referinţă [ha]** | **Procentul din aria naturală protejată de referinţă [%]** |
| **Cod** | **Denumire** | **Tip**  **a)** | **Categorie**  **b)** | **Denumire responsabil** |
| 1. | ROSCI0206 | Porțile de Fier | B, Z | SCI | RNP-Romsilva Administrația Parcului Natural Porțile de Fier RA | Parțial | 124.293,00 | 96,96 |
| 2. | ROSPA0026 | Cursul Dunării-Baziaș-Porțile de Fier | Z | SPA | RNP-Romsilva Administrația Parcului Natural Porțile de Fier RA | Parțial | 10.124,40 | 7,89 |
| 3. | ROSPA0080 | Munții Almăjului-Locvei | Z | SPA | RNP-Romsilva Administrația Parcului Natural Porțile de Fier RA | Parțial | 118.141,60 | 92,16 |
| 4. | 2.299 | Balta Nera | B, Z | IV | RNP-Romsilva Administrația Parcului Natural Porțile de Fier RA | Total | 10,00 | 0,00 |
| 5. | 2.312 | Baziaș | F | IV | RNP-Romsilva Administrația Parcului Natural Porțile de Fier RA | Total | 170,90 | 0,13 |
| 6. | 2.307 | Râpa cu Lăstuni din Valea Divici | Z | IV | RNP-Romsilva Administrația Parcului Natural Porțile de Fier RA | Total | 5,00 | 0,00 |
| 7. | VI.13 | Insula Calinovăț | U | ASPA | RNP-Romsilva Administrația Parcului Natural Porțile de Fier RA | Total | 24,00 | 0,02 |
| 8. | VI.14 | Divici-Pojejena | U | ASPA | RNP-Romsilva Administrația Parcului Natural Porțile de Fier RA | Total | 498,00 | 0,39 |
| 9. | VI.12 | Ostrov Moldova Veche(Moldova Nouă) | U | ASPA | RNP-Romsilva Administrația Parcului Natural Porțile de Fier RA | Total | 1.627,00 | 1,27 |
| 10. | 2.298 | Valea Mare | F, B | IV | RNP-Romsilva Administrația Parcului Natural Porțile de Fier RA | Total | 1.179,00 | 0,92 |
| 11. | IV.13. | Peștera cu Apă din Valea Polevii | S | I | RNP-Romsilva Administrația Parcului Natural Porțile de Fier RA | Total | 3,20 | 0,00 |
| 12. | 2.610 | Locul fosilifer Svinița | P | IV | RNP-Romsilva Administrația Parcului Natural Porțile de Fier RA | Total | 95,00 | 0,07 |
| 13. | 2.609 | Cazanele Mari și Cazanele Mici | B, L, Z | IV | RNP-Romsilva Administrația Parcului Natural Porțile de Fier RA | Total | 215,00 | 0,17 |
| 14. | 2.611 | Locul fosilifer Bahna | P | IV | RNP-Romsilva Administrația Parcului Natural Porțile de Fier RA | Total | 10,00 | 0,00 |
| 15. | 2.607 | Dealul Duhovnei | F | IV | RNP-Romsilva Administrația Parcului Natural Porțile de Fier RA | Total | 50,0 | 0,04 |
| 16. | 2.597 | Gura Văii – Vârciorova | F, B | IV | RNP-Romsilva Administrația Parcului Natural Porțile de Fier RA | Total | 305,00 | 0,24 |
| 17. | 2.625 | Fața Virului | F, B | IV | RNP-Romsilva Administrația Parcului Natural Porțile de Fier RA | Total | 6,00 | 0,00 |
| 18. | 2.624 | Cracul Crucii | B | IV | RNP-Romsilva Administrația Parcului Natural Porțile de Fier RA | Total | 2,00 | 0,00 |
| 19. | 2.608 | Dealul Vărănic | B | IV | RNP-Romsilva Administrația Parcului Natural Porțile de Fier RA | Total | 350,00 | 0,27 |
| 20. | 2.598 | Valea Oglănicului | B, Z | IV | RNP-Romsilva Administrația Parcului Natural Porțile de Fier RA | Total | 150,00 | 0,12 |
| 21. | 2.622 | Cracul Găioara | B | IV | RNP-Romsilva Administrația Parcului Natural Porțile de Fier RA | Total | 5,00 | 0,00 |

SCI – sit de importanță comunitară, SPA – Arie specială de protecție avifaunistică, B – botanică, F – forestieră, S – speologică, G – geologică, P – paleontologică, L – peisagistică, Z – zoologică, U – zona umedă, IV- rezervație naturală

Parcul Natural Porţile de Fier este un spaţiu cu o istorie deosebită, care însă nu este valorificată corespunzător, fapt ce duce la degradarea a numeroase obiective culturale.

Manifestările etnofolclorice şi culturale reprezintă forme de atracţie a turiştilor, dar şi de creare a unei identităţi culturale a spaţiului Parcului Natural Porţile de Fier.

Promovarea turistică a obiectivelor culturale reprezintă o soluţie de dezvoltare a turismului în Parcul Natural Porţile de Fier, dar şi de obţinere a unor fonduri pentru amenajări minimale ale acestui spaţiu.

Obiectivele de patrimoniu natural și patrimoniu cultural care pot fi promovate ca și obiective turistice se regăsesc enumerate în tabelul nr. 11.

**Tabelul nr. 11 Obiectivele de patrimoniu natural și patrimoniu cultural, promovate sau cu potențial de promovare din Parcul Natural Porțile de Fier**

|  |  |  |  |  |
| --- | --- | --- | --- | --- |
| **Nr. crt.** | **Județ** | **Localitate** | **Obiectiv turistic** | **Tip de obiectiv turistic** |
| 1 | Caraș Severin | Socol | Rezervația Naturală Balta Nera Dunăre | natural |
| 2 | Caraș Severin | Baziaș | Rezervația Naturală Baziaș | natural |
| 3 | Caraș Severin | Baziaș | Terasamentul liniei ferate Oravița-Baziaș | istoric |
| 4 | Caraș Severin | Baziaș | Biserica Ortodoxă Sf. Sava | ecumenic |
| 5 | Caraș Severin | Baziaș | Cazinoul | istoric |
| 6 | Caraș Severin | Pojejena | Zona umedă Divici Pojejena | natural |
| 7 | Caraș Severin | Pojejena | Zona umedă Insula Calinovăț | natural |
| 8 | Caraș Severin | Pojejena | Rezervația Naturală Râpa cu lăstuni | natural |
| 9 | Caraș Severin | Măcești | Biserica Ortodoxă Măcești | ecumenic |
| 10 | Caraș Severin | Moldova Veche | Zona Umedă Ostrovul Moldova Veche | natural |
| 11 | Caraș Severin | Moldova Nouă | Peștera Grota Haiducilor | natural |
| 12 | Caraș Severin | Moldova Nouă | Poteca tematică școlară-cunoașterea biodiversității | educativ |
| 13 | Caraș Severin | Gârnic | Satul Gârnic | rural |
| 14 | Caraș Severin | Gârnic | Satul Padina Matei | rural |
| 15 | Caraș Severin | Gârnic | Grota lui Filip | natural |
| 16 | Caraș Severin | Gârnic | Rezervația Naturală Valea Mare | natural |
| 17 | Caraș Severin | Gârnic | Cascada Burăul Mare | cascadă |
| 18 | Caraș Severin | Gârnic | Cascada Mudavița Seacă | cascadă |
| 19 | Caraș Severin | Gârnic | Ansamblul de mori de apă de pe Valea Gramensca | etnografic |
| 20 | Caraș Severin | Coronini | Satul Sfânta Elena | rural |
| 21 | Caraș Severin | Coronini | Peștera cu apă din Valea Ceucăii | natural |
| 22 | Caraș Severin | Coronini | Podul Natural de la Sfânta Elena | natural |
| 23 | Caraș Severin | Coronini | Cetatea Ladislau | istoric |
| 24 | Caraș Severin | Coronini | Stânca Babacaia | natural |
| 25 | Caraș Severin | Coronini | Gaura cu Muscă | natural |
| 26 | Caraș Severin | Coronini | Gaura Chindiei I și II | natural |
| 27 | Caraș Severin | Liborajdea | Ansamblu de mori din Liborajdea | etnografic |
| 28 | Caraș Severin | Sichevița | Ansamblul de mori de apă de pe valea Camenița | etnografic |
| 29 | Caraș Severin | Gornea | Muzeul etnografic Ion Dragomir | etnografic |
| 30 | Caraș Severin | Gornea | Villa Rustica | istoric |
| 31 | Caraș Severin | Berzasca | Cetatea Drencova | istoric |
| 32 | Caraș Severin | Berzasca | Valea Berzasca | naturale |
| 33 | Caraș Severin | Berzasca | Valea și poiana Dragoselea | naturale |
| 34 | Caraș Severin | Berzasca | Valea și Cheile Siriniei | chei |
| 35 | Caraș Severin | Berzasca | Cascada Pișătoarea | cascada |
| 36 | Caraș Severin | Berzasca | Satul Bigăr | rural |
| 37 | Mehedinți | Svinița | Rezervația paleontologică ”Locul fosilifer Svinița” | natural |
| 38 | Mehedinți | Svinița | Amfiteatrul Natural de la Svinița | natural |
| 39 | Mehedinți | Svinița | Cioaca Borii | natural |
| 40 | Mehedinți | Svinița | Ansamblul de mori de la Svinița | etnografic |
| 41 | Mehedinți | Svinița | Domul Trescovăț | Natural |
| 42 | Mehedinți | Svinița | Cetatea Tricule | cetate |
| 43 | Mehedinți | Svinița | Traseul turistic Trescovăț | natural |
| 44 | Mehedinți | Svinița | Traseul Turistic Tricule | natural |
| 45 | Mehedinți | Svinița | Poteca tematică școlară-cunoașterea biodiversității | natural |
| 46 | Mehedinți | Svinița | Sălașe | natural |
| 47 | Mehedinți | Dubova | Satul Eibenthal | rural |
| 48 | Mehedinți | Dubova | Muzeul popular al familiei Pospisil | etnografic |
| 49 | Mehedinți | Dubova | Biserica ramano-catolică din satul Eibenthal | biserică |
| 50 | Mehedinți | Dubova | Satul Baia Nouă | rural |
| 51 | Mehedinți | Dubova | Traseul Turistic Cioaca Cremenească-Rudina | natural |
| 52 | Mehedinți | Dubova | Traseul Turistic Cioaca Cremenească -Valea Liubotina | natural |
| 53 | Mehedinți | Dubova | Cazanele Dunării | natural |
| 54 | Mehedinți | Dubova | Peștera Gura Ponicovei | peșteră |
| 55 | Mehedinți | Dubova | Peștera Veterani | peșteră |
| 56 | Mehedinți | Dubova | Traseul turistic Ciucaru Mare | natural |
| 57 | Mehedinți | Dubova | Traseul Turistic Cazanele Mari-Ponicova | natural |
| 58 | Mehedinți | Dubova | Traseul Turistic Ciucaru Mic | natural |
| 59 | Mehedinți | Dubova | Traseul Turistic Dubova-Ciucaru Mic | natural |
| 60 | Mehedinți | Dubova | Poteca tematică școlară-cunoașterea biodiversității | educativ |
| 61 | Mehedinți | Dubova | Cascada Ponicova | cascadă |
| 62 | Mehedinți | Dubova | Chipul lui Decebal | sculpural |
| 63 | Mehedinți | Dubova | Mânăstirea Mraconia | mânăstire |
| 64 | Mehedinți | Dubova | Rezervația Naturală Cazanele Mari și Cazanele Mici | rezervație |
| 65 | Mehedinți | Eșelnița | Rezervația Naturală Cazanele Mari și Cazanele Mici | rezervație |
| 66 | Mehedinți | Eșelnița | Muzeul Parohial ”Episcop Iosif Traian Bădescu” | muzeu |
| 67 | Mehedinți | Eșelnița | Muzeul etnografic al familiei Grigore | muzeu |
| 68 | Mehedinți | Eșelnița | Centrul de Creștere a Țestoaselor | Centru de cercetare |
| 69 | Mehedinți | Eșelnița | Valea Eșelniței | natural |
| 70 | Mehedinți | Eșelnița | Valea Mraconiei | Vale, chei |
| 71 | Mehedinți | Orșova | Mânăstirea Sf. Ana | mânăstire |
| 72 | Mehedinți | Orșova | Catedrala romano-catolică Neprihănita Zămislire | catedrală |
| 73 | Mehedinți | Orșova | Poteca tematică școlară-cunoașterea biodiversității | educativ |
| 74 | Mehedinți | Orșova | Centrul de Vizitare al Parcului Natural Porțile de Fier | educativ |
| 75 | Mehedinți | Orșova | Traseul Turistic Alion | natural |
| 76 | Mehedinți | Orșova | Traseul Turistic Țarovăț | natural |
| 77 | Mehedinți | Bahna | Rezervația paleontologică Bahna | rezervație |
| 78 | Mehedinți | Ilovița | Traseul Turistic Racovăț-Boldovin | natural |
| 79 | Mehedinți | Drobeta Turnu Severin | Traseul Turistic Vodița-Dealul Duhovna | natural |
| 80 | Mehedinți | Drobeta Turnu Severin | Rezervația Naturală Dealul Duhovna | rezervație |
| 81 | Mehedinți | Drobeta Turnu Severin | Mânăstirea Vodița | mânăstire |
| 82 | Mehedinți | Drobeta Turnu Severin | Rezervația Naturala Cracul Găioara | rezervație |
| 83 | Mehedinți | Drobeta Turnu Severin | Rezervația Naturală Cracul Crucii | rezervație |
| 84 | Mehedinți | Drobeta Turnu Severin | Rezervația Naturală Valea Oglănicului | Rezervație |
| 85 | Mehedinți | Drobeta Turnu Severin | Traseul Turistic Crucea Sf. Petru |  |
| 86 | Mehedinți | Drobeta Turnu Severin | Muzeul Hidrocentralei Porțile de Fier I | muzeu |

**III.4 Analiza SWOT a potențialului turistic**

**Puncte tari:**

-Suprafaţa Parcului Natural Porţile de Fier acoperă una din zonele de interes turistic desfăşurate de fluviul Dunărea, astfel încât defileul dintre Baziaş şi Gura Văii, cu o lungime totală de 134 km, se prezintă ca un unicat pe tot parcursul european al Dunării ;

-Poziţia geografică a parcului reprezintă un argument important care justifică şi susţine amenajarea sa turistică la nivelul exigenţelor turistice mondiale. Astfel, zona Porţilor de Fier este strabătută de principalul flux turistic international vest-est, spre capitala ţării şi litoralul românesc.

-Zona turistică Porţile de Fier întruneşte, într-o măsură remarcabilă elemente caracteristice pentru dezvoltarea mai multor forme de turism, înmănunchind pe o suprafaţă relativ redusă, contraste peisagistice si obiective cultural-istorice interesante, caracterizate printr-o mare varietate şi originalitate. Astfel, Parcul Natural Porţile de Fier este o zonă cu diversitate deosebită a peisajelor conferită atât de relieful variat şi contrastant, carstic, vulcanic, structural (puncte de belvedere), cât şi de fenomenele exocarstice (Cazanele Dunării).

De asemenea, fenomenele endocarstice (peşterile) sunt deosebit de atractive.

Diversitatea geologică şi geomorfologică deosebită poate conferi acestui perimetru statutul de muzeu geologic în aer liber.

-Diversitatea biologică foarte mare, conferită atât de flora şi vegetaţia specifică, bogată în elemente submediteraneene, termofile în amestec cu cele central-europene, cât şi de prezenţa unui mare număr de specii faunistice caracteristice pentru câmpie joasă, de stepă, de zăvoi, palustre, acvatice, alături de elemente caracteristice zonelor colinare, carstice sau chiar montane.

Diversitatea ridicată a asociaţiilor vegetale, dezvoltarea diferitelor tipuri de ecosisteme, impresionează nu atât prin numărul lor, cât prin interesul ştiinţific remarcabil pentru dezvoltarea turismului ştiinţific (există un număr mare de specii şi asociaţii vegetale endemice, unele fiind chiar de interes comunitar, din categoria celor periclitate, rare sau vulnerabile, protejate prin instituirea de rezervaţii sau arii de protecţie specială).

Interesul deosebit poate fi conferit şi de prezenţa, în partea vestică a ariei protejate, a unor zone umede care constituie habitate importante pentru specii de păsări protejate la nivel mondial (protejate prin instituirea de arii de protecţie specială avifaunistică).

-Abundenţa siturilor de mare importanţă istorică şi culturală, reprezentate de vestigii ale civilizaţiilor dacice şi romane, ale fortificaţiilor medievale construite de-a lungul istoriei, cu rol strategic de control a traficului naval, edificii religioase şi arhitecturale, conferă de asemenea Parcului Natural Porţile de Fier un rol de importantă zonă turistică;

-Menţinerea unui număr mare de ocupaţii tradiţionale, specifice (pescuitul, morăritul, ţesătura), au avut ca şi consecinţă şi păstrarea a numeroase instalaţii de tehnică populară, ce sunt funcţionale şi în prezent (mori de apă, războaie de ţesut) şi constituie de asemenea puncte de atracţie turistică;

-Parcul Natural Porţile de Fier este aria protejată cu cea mai mare diversitate etnică din România. Existenţa unor întregi comunităţi etnice (români, cehi, sârbi) constituie un mare avantaj pentru turismul ce are în vedere vizitarea acestora, mai ales datorită tradiţiilor populare păstrate aici până în prezent.

-Poate fi accesat cu orice tip de vehicul rutier, dar și feroviar, iar în perspectiva dezvoltării tursmiului în zonă se preconizează și naval (port la Drobeta Turnu Severin) și aerian (aerodrom privat pentru avioase ușoare, lângă Drobeta Turnu Severin).

- Acoperire 3G, 4G în preajma localităților, 2G de-a lungul Clisurii în anumite rețele.

- Vecinătatea cu arii naturale protejate, similare din punct de vedere al bogăției floristice și faunistice și geomorfologiei.

-Touroperatorii din alte regiuni din țară au inclus Clisura Dunării în programele lor turistice.

- Constituirea GAL Clisura Dunării, care a adus laolaltă autorități locale, persoane private, ONG-uri și administrația parcului, pentru atragerea fondurilor europene, în vederea dezvoltării comunităților locale.

-Serviciile comunale (canalizare, alimentarea cu apă, energie electrică, gestionarea deșeurilor menajere) se prezintă la niveluri mai bune față de perioada anterioară.

-Construirea centrului de vizitare al Parcului Natural Porțile de Fier în Orșova, în apropierea Mânăstirii Sf. Ana, datorită accesării fondurilor europene specifice.

-Reabilitarea Centrului de Informare – Documentare din Dubova și includerea lui într-un circuit turistic transfrontalier.

**Puncte slabe:**

-Regimul zonei de graniţă, precum şi restricţiile politice din trecut, au condus la o izolare a zonei Defileului Dunării de regiunile înconjurătoare, cu repercusiuni majore în infrastructura generală;

-Identitatea turistică a parcului este încă insuficient cunoscută; Izolarea din trecut a condus la necunoaşterea, de către societatea civilă a existenţei unui patrimoniu natural şi istorico-cultural deosebit. Inclusiv autorităţile locale şi alţi factori de decizie nu sunt pe deplin conştiente şi nu acordă importanţa cuvenită pentru dezvoltarea acestei laturi economice, aducătoare de multiple avantaje, ce o reprezintă turismul.

-Reţeaua de telecomunicaţii este insuficient dezvoltată (există zone fară acoperire atât în telefonia fixă, cât mai ales în cea mobilă). De asemenea, sistemul informaţional (internet, telefonie mobilă) este slab dezvoltat, în unele locaţii ale parcului lipsind cu desăvârşire.

-Lipsa activităţilor de turism în trecut a condus la lipsa infrastructurii specifice de turism, (posibilităţi de asigurare a cazării, a mesei, de agrement), lipsa unor amenajări de facilităţi turistice (zone de campare, popasuri, centre de închiriere a echipamentelor specifice), precum şi la slaba experienţă în domeniu a factorilor locali în ceea ce priveşte serviciile turistice şi valorificarea ofertelor turistice, insuficienţa personalului calificat pentru pentru servicii turistice (ghizi locali de turism atestaţi);

-Pe teritoriul parcului nu există nici o agenţie de turism.

În apropiere, cele existente sunt puţine (2 agenţii de turism în municipiul Drobeta Turnu Severin) şi nu manifestă interes deosebit pentru zona parcului, având ca obiect de activitate alte forme şi locaţii de turism.

-Un mare dezavantaj îl constituie existenţa, în unele locaţii restrânse ale parcului (Berzasca, Moldova Nouă) a unor peisaje puternic degradate antropic, ca urmare a activităţii de extragere a resurselor minerale (zăcăminte de cărbune şi metale rare), foarte dezvoltată în trecut în aceste perimetre. Unele peisaje sunt dezolante fiind afectate atât de prezenţa unor halde imense de steril, cât şi de prezenţa unor amenajări miniere (agregate de mină, colonii de muncitori etc.) specifice, dezafectate actualmente.

-Gestionarea ineficientă a deșeurilor mari (deșeuri din construcții) degradează foarte multe peisaje naturale, în special în lungul văilor.

**Oportunităţi:**

-Existenţa unor fluxuri turistice importante în apropiere, organizate de diverşi touroperatori în turism, în staţiunea Băile Herculane, ar putea determina şi includerea zonei Parcului Natural Porţile de Fier în programe turistice mai complexe.

-Aşezarea geografică a parcului având ca limită frontiera de stat a României cu Serbia (inclusiv existenţa unui punct de trecere a frontierei în perimetrul parcului), unde se găseşte Parcul Naţional Djerdap (pe celălat mal al Dunării, cel drept), ar putea face posibilă dezvoltarea unor programe turistice integrate, pentru cele două parcuri, prin care să se valorifice întreg potenţialul turistic al văii Dunării, pe ambele maluri;

-Izolarea din trecut şi lipsa activităţilor turistice intense, ar putea fi un avantaj în dezvoltarea pe viitor a unui turism organizat, controlat, astfel încât orientarea fluxului turistic trebuie să ţină cont de capacitatea de suport al mediului, urmărindu-se evitarea degradării valorilor naturale şi culturale.

Activităţile de turism nu trebuie să devină un factor de stres pentru mediile naturale şi nici pentru colectivităţile umane din acest spaţiu.

-Turismul ştiinţific poate fi considerat o alternativă viabilă de dezvoltare a turismului, spaţiul Parcului Natural Porţile de Fier prezetând un adevărat potenţial dat de existenţa unor valori naturale de importanţă naţională şi internaţională.

Pe teritoriul parcului există un număr de 18 Rezervaţii Naturale, cuprinzând elemente reprezentative de interes ştinţific sub aspect floristic, faunistic, geologic, speologic, paleontologic. Este binevenită stabilirea şi amenajarea unor itinerarii stricte către principalele obiective turistice, pe parcursul cărora turiştii vor fi informaţi în legătură cu valoarea acestor obiective, cu vulnerabilitatea lor în raport cu riscurile naturale şi antropice, cu necesitatea ocrotirii şi conservării lor.

-Existenţa în arealul parcului, pe lângă valorile naturale şi a valorilor istorice (urme ale populării umane din cele mai vechi timpuri, ruine ale edificiilor antice şi medievale etc), precum şi a celor culturale şi etnice, fac posibilă dezvoltarea unor oferte şi programe turistice complexe, ce înglobează toate aceste valori;

-Existenţa forţei de muncă disponibilă constituie de asemenea o oportunitate, cu condiţia atragerii acesteia în formarea profesională pentru activităţi de turism şi pentru dezvoltarea acestora;

**Ameninţări**:

-Este prezentă tendinţa de dezvoltare a unor activităţi economice cu impact negativ asupra mediului care pot conduce la atingerea peisajelor şi chiar la modificarea microreliefului (cariere de piatră) şi nu implică o folosire durabilă a resurselor naturale;

-Tendinţa de urbanizare este de asemenea accentuată, aceasta fiind declanşată în majoritatea localităților şi fiind defectuos gestionată de către autorităţile locale. Există şi sunt în continuare depuse solicitări pentru construirea un număr foarte mare de „case de vacanţă”, cea mai mare parte dintre acestea fiind situate pe malul Dunării, în detrimentul habitatelor şi peisajelor naturale. Ameninţarea este foarte puternică deoarece acest fenomen de urbanizare, va afecta cele mai valoroase zone, atât de peisaj cât şi de protecţie a diferitelor habitate de flora şi faună existente.

Totodată, această urbanizare s-a dezvoltat haotic, asfel încât unele din construcţiile deja existente nu au disponibile utilităţi cum sunt reţele de alimentare cu apă şi canalizare, sistemele de evacuare a deşeurilor, eliminarea acestora având ca şi consecinţă atingerea mediului natural.

-Dezvoltarea în continuare a unui turism haotic, neorganizat şi în special a celui de week-end, care nu ţine cont de valorile naturale şi nu realizează valorificarea optimă a întregului potenţial turistic al parcului, este o ameninţare în continuă creştere.

Prezenţa turiştilor în mod neorganizat, necontrolat (inclusiv camparea, aprinderea focurilor de tabără, poluarea fonică) în anumite zone în care sunt afectate habitate protejate sau specii floristice şi faunistice protejate va conduce treptat spre degradarea acestora.

-Lipsa locurilor de muncă şi a resurselor financiare pentru localnici conduc, de asemenea în timp la creşterea presiunii asupra autorităţilor locale şi totodată, asupra patrimoniului natural, prin exploatarea uneori excesivă a unor resurse naturale, fie ele şi regenerabile (braconajul, pescuitul industrial, suprapăşunatul);

-Datorită lipsei conştientizării populaţiei locale asupra valorii patrimoniului etno-cultural ce îl deţine, există tendinţa de pierdere, în timp, a acestor valori. Populaţia tânără nu ştie să valorifice corespunzător acest patrimoniu, de multe ori intrând sub infuenţa unor curente culturale ce nu sunt specifice zonei, fapt ce în timp va conduce la pierderea identităţii tradiţionale.

-Necunoaşterea oportunităţilor de dezvoltare a activităţilor turistice durabile, în comunităţile locale este un factor care conferă o inerţie mare a acetora, legată totodată şi de dezinteres.

Administraţia Parcului Natural Porţile de Fier nu va impune planuri de acţiune pentru dezvoltarea turismului, ci doar va oferi alternative de dezvoltare echilibrată a acestui spaţiu şi va interveni ori de câte ori activităţile turistice vor aduce prejudicii directe sau indirecte mediilor naturale şi sociale.

**IV. Viziunea și obiectivele Strategiei de Vizitare**

Strategia de turism a Administraţiei Parcului Natural Porţile de Fier are în vedere două direcţii principale de acţiune:

1.Încurajarea şi dezvoltarea formelor de turism controlat, organizat , în special a ecoturismului. Turismul ecologic sau „verde” este una din alternativele viabile de dezvoltare durabilă a regiunii Parcului Natural Porţile de Fier, activitate ce se poate desfăşura în concordanţă cu capacitatea de absorţie a zonei, cu situaţia culturală, ecologică şi socială a acesteia.

Este echivalentul turismului organizat, presupunând îmbinarea activităţilor de recreere şi agrement cu cele instructiv-educative, de percepţie a mediului şi protecţie a resurselor naturale şi cultural –istorice.

2.Descurajarea formelor de turism neorganizat, necontrolat, forme de turism ce pe de o parte pot aduce atingere mediului natural şi social, iar pe de altă parte nu valorifică în mod optim potenţialul turistic al parcului.

Prima direcţie de acţiune, încurajarea şi dezvoltarea ecoturismului, se bazează atât pe existenţa în arealul parcului, pe o suprafaţă relativ restrânsă, a unei zestre naturale deosebite şi a unui patrimoniu cultural istoric inedit, cât şi pe necesitatea de oferire către vizitator a unui climat de linişte şi recreere, a posibilităţii de cunoaştere şi întelegere a naturii, a fragilităţii elementelor sale componente.

Activităţile turistice ce se pot desfaşura, ca forme de ecoturism, în arealul acestei zone protejate constau în:

-**turismul ştiinţific**, poate fi considerat o alternativă viabilă de dezvoltare a turismului, spaţiul Parcului Natural Porţile de Fier prezetând un adevărat potenţial dat de existenţa unori valori naturale de importanţă natională şi internaţională. Pe teritoriul parcului exista un număr de 18 rezervaţii naturale şi arii de protecţie specială avifaunistică, cuprinzând elemente reprezentative de interes ştintific sub aspect floristic, faunistic, geologic, speologic, paleontologic.

Diversitatea ridicată a asociaţiilor vegetale şi dezvoltarea diferitelor tipuri de ecosisteme impresionează nu atât prin numarul lor, cât prin interesul ştiinţific remarcabil (există un număr mare de specii şi asociaţii vegetale endemice, unele fiind chiar de interes comunitar, din categoria celor periclitate, rare sau vulnerabile).

Astfel, din cele 18 rezervaţii, un număr de 11 sunt rezervaţii botanice sau forestiere, două rezervaţii sunt paleontologice, patru sunt arii speciale de protecţie avifaunistică, iar o rezervaţie este complexă.

-**turismul speologic** se poate dezvolta în zone calcaroase din Parc, unde există toate formele exocarstice şi endocarstice demne de a fi cunoscute şi ocrotite: chei, doline, uvale, lapiezuri, peşteri şi avene;

-**birdwatching**, formă de turism aproape inexistentă în arealul parcului, se poate iniţia şi dezvolta în special în partea de vest a parcului, în zonele umede (ariile de protecţie specială avifaunistică), unde se pot vizualiza şi monitoriza un număr mare de specii de păsări ocrotite.

-**turismul de drumeţie** este necesar a se dezvolta pe baza stabilirii şi amenajării unor itinerarii stricte care să realizeze expunerea cât mai multor atracţii turistice, cum sunt cele de peisaj şi cele etno-culturale.

-**turismul itinerant**, realizată printr-o gamă largă de excursii tematice, se poate dezvolta atât pentru cunoaşterea cât mai bine a istoricului acestor zone, prin vizitarea vestigiilor civilizaţiei romane şi dacice, a ruinelor fortificaţiilor medievale, cât şi pentru cunoşterea valorilor etno-culturale locale prin vizitarea obiectivelor culturale (muzee şi colecţii etnografice şi religioase), a ocupaţiilor tradiţionale (morile de apă cu ciutură, războaie de ţesut), precum şi a manifestărilor tradiţionale (festivaluri, baluri, nedei).

-**cicloturismul** este una dintre formele de turism cele mai practicate în prezent, în ţările europene, cu perspective reale de desfăşurare şi dezvoltare şi în arealul Parcului Natural Porţile de Fier. Se pot concepe şi desfăşura produse turistice speciale pentru cicloturism, produse ce pot integra toată multitudinea de valori a parcului.

Este o formă de turism ce va fi agreată de administraţia parcului, având în vedere că prin aceasta se ofera o alternativă de limitare a altor forme agresive de „vizitare”: motocros, dirt-tracking, off-road.

Dezvoltarea ecoturismului poate fi realizată prin colaborarea între toţi factorii interesaţi în păstrarea şi valorificarea potenţialului turistic al zonei, respectiv: Administraţia Parcului Natural Porţile de Fier, autorităţile locale, touroperatori şi agenţii de turism, institute de învăţământ şi cercetare, agenţi economici locali cu activitate specifică.

Turismul ecologic nu exclude dezvoltarea economică, ci o susţine, în limitele menţinerii stării de echilibru al teritoriului parcului natural.

Resursele turistice ale Parcului Natural Porţile de Fier nu sunt însă, la aceasta dată, suficient cunoscute şi mediatizate.

**Tabelul nr. 12**

**V. Teme și activități**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **TEMA 3/Obiectiv general 3 : TURISM / O.G.3. Dezvoltarea turismului durabil (extras din PM)** | | | | | | | | | | | |
| **Obiectiv specific: O.S.3.1. Dezvoltarea turismului durabil** | | | | | | | | | | | |
| Activitatea | **Anul I** | | **Anul II** | | **Anul III** | | **Anul IV** | | **Anul V** | | Responsabili |
| Sem.1 | Sem.2 | Sem.1 | Sem.2 | Sem.1 | Sem.2 | Sem.1 | Sem.2 | Sem.1 | Sem.2 |
| 1. Actualizarea și implementarea Strategiei de vizitare a ariei naturale protejate | x |  |  |  |  |  |  |  |  |  | APNPF |
| 2. Încheierea de protocoale de colaborare cu diverse categorii de factori interesați în vederea dezvoltării turismului durabil, bazat pe valorificarea resurselor naturale ale ariei naturale protejate, a obiectivelor culturale, a tradițiilor și produselor locale | x |  | x |  | x |  | x |  | x |  | APNPF |
| 3. Încheierea de protocoale de colaborare cu unități de cazare și/sau servire a mesei, în vederea diseminării de materiale de promovare a ariei naturale protejate și a serviciilor turistice oferite de administrația parcului și partenerii acesteia | x |  | x |  | x |  | x |  | x |  | APNPF |
| 4. Elaborarea și difuzarea către vizitatori, de materiale informative și educative (hărți, pliante, broșuri etc.) cu rol de conștientizare a acestora cu privire la necesitatea conservării valorilor ariei naturale protejate și practicării turismului responsabil (durabil); | x | x | x | x | x | x | x | x | x | x | APNPF  Fonduri externe |
| 5. Participarea la târguri de turism și diverse evenimente de profil, în scopul promovării ariei naturale protejate și a serviciilor oferite vizitatorilor de către administrația parcului și partenerii acesteia |  | x |  |  |  | x |  |  |  | x | APNPF |
| 6. Elaborarea/actualizarea și postarea pe web site-ul administrației parcului a regulamentului de vizitare al ariei naturale protejate și diferitelor obiective turistice | x |  |  |  |  |  |  |  |  |  | APNPF |
| 7. Monitorizarea evenimentelor/manifestărilor care implică un aflux mare de turiști în aria naturală protejată, pe durata desfășurării acestora în vederea prevenirii poluării mediului și/sau apariției unor incidente nedorite (incendii, furt de material lemnos, acte de vandalism, etc). | x | x | x | x | x | x | x | x | x | x | APNPF  Autorități locale |
| **Obiectiv specific: O.S.3.2. Dezvoltarea/întreținerea/refacerea infrastructurii de vizitare a ariei naturale protejate** | | | | | | | | | | | |
| 8. Reabilitarea/refacerea infrastructurii turistice existente și întreținerea periodică a acesteia | x |  | x |  | x |  | x |  | x |  | APNPF  Autorități locale |
| 9. Amenajarea de noi trasee tematice/ de drumeție/ ciclotrasee |  | x | x |  |  |  |  |  |  |  | APNPF  Autorități locale |
| 10. Identificarea de programe de finanțare și implementarea de proiecte având ca obiectiv reabilitarea / refacerea / dezvoltarea infrastructurii de vizitare | x | x | x | x | x | x | x | x | x | x | APNPF  Autorități locale |
| **Obiectiv specific: O.S.3.3. Diversificarea serviciilor turistice oferite** | | | | | | | | | | | |
| 11. Postarea pe web site-ul administrației parcului și actualizarea permanentă a informațiilor de interes pentru vizitatori (programelor turistice oferite, obiectivele turistice, starea traseelor de vizitare, etc.) și actualizarea periodică a acestora |  |  |  |  |  |  |  |  |  |  | APNPF |
| **Obiectiv specific: O.S.3.4. Managementul vizitatorilor și evaluarea impactului turismului asupra ariei naturale protejate** | | | | | | | | | | | |
| 12. Monitorizarea vizitatorilor prin aplicarea de chestionare de evaluare a profilului acestora și a experienței trăite în aria protejată |  | x |  | x |  | x |  | x |  | x | APNPF |
| 13. Evaluarea impactului diverselor forme de turism asupra ariei naturale protejate și adaptarea corespunzătoare a măsurilor de management |  | x |  | x |  | x |  | x |  | x | APNPF  Fonduri externe |

**VI. Zonarea parcului, din punct de vedere turistic (turism și recreere)**

Zonare Parcului Natural Porţile de Fier, din punct de vedere al recreerii şi turismului, este o rezultantă a suprapunerii zonelor de management ale parcului (potrivit zonării interioare din Planul de Management) şi a limitărilor privind activităţile turistice generate de aceasta, cu atracţiile turistice identificate, cu tipurile de activităţi şi de experienţe de vizitare posibile pentru vizitatori.

Astfel, din punct de vedere al recreerii şi turismului, arealul Parcului Natural Porţile de Fier este împărţit în următoarele zone:

**A.Zone liniştite**

Sunt reprezentate de arealele celor 61 zone de protecţie integrală, potrivit Planului de Management al Parcului Natural Porţile de Fier.

În astfel de zone sunt interzise următoarele activităţi:

-accesul fără prezenţa unui însoţitor autorizat (ghid sau ranger) al Administraţiei Parcului Natural Porţile de Fier;

-accesul cu orice vehicul motorizat sau nemotorizat;

-deplasarea în afara traseelor stabilite şi marcate;

-orice acţiuni umane de deteriorare sau distrugere a habitatelor şi speciilor protejate;

-camparea pe orice perioadă.

În zonele liniştite sunt permise următoarele activităţi, numai în prezenţa unui însoţitor autorizat (ghid sau ranger) al Administraţiei Parcului Natural Porţile de Fier :

-excursii tematice, cu elevi din instituţiile de învăţământ din arealul sau din afara parcului, cu scop instructiv educativ;

-excursii ştiinţifice, de observare a habitatelor şi speciilor protejate de către cercetători individuali sau grupuri ale unităţilor de învăţământ universitar, de profil.

**B.Zone de recreere şi educative**

Sunt reprezentate de următoarele categorii de zone din arealul parcului:

1.Traseele turistice recreative existente actualmente, precum şi cele care urmează a se înfiinţa;

Pe acestea este interzis accesul cu orice mijloc de deplasare motorizat.

Pot fi accesate de turişti, solitari sau grupuri, însoţiţi sau neînsoţiţi de personalul Administraţiei Parcului Natural Porţile de Fier (ghid / ranger).

Activităţile permise sau nepermise turiştilor, specificate în regulamentul parcului (inclus în Planul de Management al Parcului Natural Porţile de Fier) urmează a fi specificate pe panouri de atenţionare şi informative, la intrările pe trasee.

În arealul Parcului Natural Porţilde de Fier există actualmente 16 trasee turistice al căror parcurs este semnalizat (marcat) cu semne colorate potrivit standardelor naţionale.

Administraţia Parcului urmează să identifice şi să amenajeze şi alte asemenea trasee în vederea măririi posibilităţilor de acces a turiştilor şi dirijării acestora către zonele de interes peisagistic.

2.Trasee turistice educative, existente actualmente, precum şi cele care urmează a se înfiinţa;

Pe acestea este interzis accesul cu orice mijloc de deplasare motorizat.

Pot fi accesate de turişti, solitari sau grupuri, însoţiţi sau neînsoţiţi de personalul Administraţiei Parcului Natural Porţile de Fier (ghid / ranger).

Activităţile permise sau nepermise turiştilor, specificate în regulamentul parcului (inclus în Planul de Management al Parcului Natural Porţile de Fier) urmează a fi specificate pe panouri de atenţionare şi informative, la intrările pe trasee.

Administraţia parcului urmează să identifice şi să amenjeze cel puţin câte un asemenea traseu în apropierea localităţilor reşedinţă de comună, oraşe sau municipii, în vederea accesului de către turişti, dar în mod special de comunităţile locale (generaţia tânără îndeosebi) în cadrul acţiunilor de informare-documentare şi conştientizare ce se vor desfăşura.

2. Celelalte zone din arealul parcului, cu excepţia zonelor de protecţie integrală nominalizate şi descrise în Planul de Management al Parcului Natural Porţile de Fier.

În aceste zone este permis accesul turiştilor, solitari sau în grupuri, neînsoţiţi de personalul Administraţiei Parcului Natural Porţile de Fier, pentru desfăşurarea activităţilor recreative şi de agrement.

Accesul este permis cu orice mijloace de transport, inclusiv motorizate, numai de căile de transport existente (drumuri amenajate şi de pământ).

Pe lângă activităţile interzise, prevăzute în regulamentul parcului, este interzisă ieşirea, cu mijloacele auto motorizate, de pe traseul căilor de transport existente.

**C.Zone de cazare permanente**

Acestea sunt reprezentate de cele unităţile de cazare, existente în arealul Parcului Natural Porţile de Fier şi pentru care administraţie a întocmit „fişa unităţii de cazare” care include date relevante pentru turişti privind: denumirea, locaţia (inclusiv coordonate GIS), posibilităţi de contact (telefon, fax, e-mail, web), posibilităţi de cazare şi parcare mijloace auto, posibilităţi de servire a mesei, dotarea camerelor, preţuri informative.

**D.Zone de campare temporară**

Acestea sunt reprezentate de locurile unde, anumite categorii de turişti, îşi pot instala corturi şi pot desfăşura activităţi de recreere şi divertisment: drumeţii, pescuit, diverse jocuri sportive.

În arealul Parcului Natural Porţile de Fier nu există actualmente amenajate asemenea zone, deşi există anumite zone permanent frecventate de turişti în special pentru pescuitul sportiv.

**E.Zone de oprire temporară**

Sunt reprezentate de numeroase parcări amplasate pe toate drumurile de acces din interiorul Parcului Natural Porţile de Fier, unele amenajate (mese şi bănci sau scaune din lemn, coşuri de colectare a deşeurilor, leagăne pentru copii etc), în special de căile de comunicaţie care străbat axial parcul (DN 6, DN 57 şi DN 57A).

Acestea sunt amenajate de obicei în locuri cu puncte de belvedere mai deosebite ale peisajului local şi unde opresc zilnic turiştii pasageri.

**F) Zone pentru picnic**

Aceste zone sunt numeroase şi sunt amplasate de regulă în apropierea localităţilor, fiind frecventate îndeosebi de comunităţile locale la sfârşitul săptămânii, pentru picnic.

În astfel de zone, aflate în afara zonelor de protecţie integrală şi în apropierea cursurilor de apă permanente, turiştii, dar în mod special comunităţile locale, au acces cu mijloace motorizate şi se desfăşoară activităţi recreative de picnic: grătar, fotbal, volei, înot, şah, table etc.

Sunt renumite locurile de picnic de pe următoarele văi: Berzasca, Sirinia, Elişeva, Mraconia, Bahna, Jidoştiţa etc.Având în vedere accesarea permanentă, în fiecare săptămână din perioada lunilor mai – septembrie, a acestor locaţii, precum şi activităţile desfăşurate este stringent necesară întreprinderea unor măsuri minime, împreună cu administraţiile publice locale, în scopul asigurării:

-protecţiei împotriva incendiilor (panouri avertizare, locuri speciale de aprins focul etc.);

-conştientizării turiştilor privind protecţia biodiversităţii (locuri de parcare, panouri de informare etc.)

În toate aceste zone urmează a se instala puncte de informare-documentare şi conştientizare, reprezentate prin panouri: de avertizare (privind activităţile permise şi cele nepermise), de informare-documentare (privind speciile şi habitatele existente şi care au statut de protecţie) etc. Deasemeni, în perioada de vârf a fluxului de turişti în aceste zone, lunile iunie-august, agenţii de teren vor efectua patrule permanente în vederea supravegherii privind respectarea regulamentului parcului şi a legislaţiei privind ariile naturale protejate, atenţionând turiştii referitor la anumite ativităţi care ar putea aduce prejudicii speciilor şi habitatelor din zonă, fapte sau acţiuni care sunt sancţionate de către legislaţia în vigoare.

**VII. Planul de informare şi interpretare**

Având în vedere zonarea stabilită, din punct de vedere al recreerii şi turismului, Administraţia Parcului Natural Porţile de Fier şi-a propus o serie de acţiuni/măsuri privind informarea-documentarea şi conştientizarea turiştilor privind elementele de peisaj şi biodiversitatea zonei precum necesitatea respectării unor reguli prestabilite în scopul menţinerii unei stări de conservare favorabilă pentru speciile şi habitatele din zona, astfel:

Tabelul nr.13

|  |  |  |  |
| --- | --- | --- | --- |
| **Zonă** | **Teme de interpretare** | **Tehnici de interpretare** | **Infrastructura necesară pentru interpretare** |
| **A.**Zone liniştite | Mediul natural, floră,faună şi relief specific protejat | Non-personale | 1.Panouri:  -de atenţionare;  -informative/documentare;  -de conştientizare;  2.Broşuri, pliante, hărţi, vederi, brelocuri,insigne, etc.  3.Observatoare |
| **B.**Zone de recreere şi educative | -Biodiversitate  -Elemente locale culturale şi etnofolclorice  -Ocupaţii şi produse tradiţionale locale  -Elemente locale de interes peisagistic | Non-personale  Personală | **1.**Panouri:  -de atenţionare;  -informative/documentare;  -de conştientizare;  **2.**Broşuri, pliante, hărţi, vederi, brelocuri,insigne, etc.  **3.**Observatoare  **4.**Locuri de popas  **1.**Descrierea tematică  **2.**Istoria locului şi a obiectivelor din zonă  **3.**Legende şi poveşti locale |
| **C.**Zone de cazare permanente | -Biodiversitate  -Elemente locale culturale şi etnofolclorice  -Ocupaţii şi produse tradiţionale locale  -Elemente locale de interes peisagistic | Non-personale  Personală | **1.**Panouri:  -de atenţionare;  -informative/documentare;  -de conştientizare;  **2.**Broşuri, pliante, hărţi, vederi, brelocuri,insigne, etc.  **3.**Observatoare  **4.**Locuri de popas  **1.**Descrierea tematică  **2.**Istoria locului şi a obiectivelor din zonă  **3.**Legende şi poveşti locale |
| **D.**Zone de campare temporară | -Biodiversitate  -Elemente locale culturale şi etnofolclorice  -Ocupaţii şi produse tradiţionale locale  -Elemente locale de interes peisagistic  -Organizare de jocuri interactive cu subiecte privind protecţia peisajului şi a biodiversităţii | Non-personale  Personală  Personală | **1.**Panouri:  -de atenţionare;  -informative/ documentare;  -de conştientizare;  **2.**Broşuri, pliante, hărţi, vederi, brelocuri,insigne, etc.  **3.**Observatoare  **4.**Locuri de popas  **1.**Descrierea tematică  **2.**Istoria locului şi a obiectivelor din zonă  **3.**Legende şi poveşti locale  **1.**Locuri de campare amenajate |
| **E.**Zone de oprire temporară | -Biodiversitate  -Elemente locale culturale şi etnofolclorice  -Ocupaţii şi produse tradiţionale locale  -Elemente locale de interes peisagistic | Non-personale | **1.**Panouri:  -de atenţionare;  -informative/ documentare;  -de conştientizare;  **2.**Broşuri, pliante, hărţi, vederi, brelocuri,insigne, etc.  **3.**Parcări amenajate  **4.**Locuri de popas |
| **F.**Zone pentru picnic | -Biodiversitate  -Elemente locale de interes peisagistic  -Organizare de jocuri interactive cu subiecte privind protecţia peisajului şi a biodiversităţii | Non-personale  Personală | **1.**Panouri:  -de atenţionare;  -informative/ documentare;  -de conştientizare;  **2.**Broşuri, pliante, hărţi, vederi, brelocuri,insigne etc.  **3.**Parcări amenajate  **4.**Locuri de popas amenajate |